09.06.2020 u 22:00\nŠaip Kamberi ( „Albanska demokratska alternativa – Ujedinjena dolina”) : Za veće učešće Albanaca u institucijama\nUčešće u radu institucija najbolji je put prezentiranja problema sa kojima se suočavaju Albanci, ali i način da ih u nekoj mogućoj kooperaciji rešimo, zato je moja Partija za demokratsko delovanje (PDD) uvek učestvovala na izborima, a dobro je da su, ovaj put, i druge partije to prepoznale, da zajedno pokušamo da ostvarimo cilj od tri poslanika, čime bismo ojačali naš kapacitet, kaže Šaip Kamperi, lider PDD-a i prvi na listi „Albanska demokratska alternativa –Ujedinjena dolina”. Ističe i da se nada da će ih „nova vlada u Beogradu tretirati kao partnere s kojima će rešavati probleme u ovom regionu”.\n10.02.2020 u 18:04\nAlbanski predsednik pozvao sve Albance u Srbiji da učestvuju na izborima\nPRIŠTINA - Albanski predsednik Iljir Meta pozvao je sve Albance koji žive u Srbiji da učestvuju na parlamentarnim izborima 26. aprila, kako bi imali više glasova za ispunjavanje njihovih legitimnih zahteva i prava. On je to naveo u saopštenju u kome je pozvao sve Albance da objedine stavove kako bi uvećali svoju ulogu u budućim institucijama na centralnom i lokalnom nivou. „Predsednik Meta izražava uverenje da će masovno učešće Albanaca na parlamentarnim i lokalnim izborima garantovati jačanje glasa albanskog stanovništva a u interesu ispunjavanja njihovih legitimnih zahteva i prava u Srbiji”, navodi prištinska „Koha”, a prenosi Tanjug.\n16.01.2020 u 22:02\nAlbanci sa juga Srbije potpisali sporazum o zajedničkoj listi\nTIRANA - Albanci sa juga Srbije potpisali su u Tirani sporazum o stvaranju jedinstvene izborne liste albanskih stranaka na predstojećim izborima u Srbiji. Sporazum je potpisan u prisustvu v.d. albanskog ministra za Evropu i spoljne poslove Gents Cakaja, a sama lista nosiće naziv „Albanska demokratska alternativa - Ujedinjena dolina”, prenosi albanska agencija ATA. Dokument „Sporazum političkih entiteta na parlamentarnim izborima u Srbiji” potpisale su Stranka demokratske akcije, Alternativa za promene, Demokratska stranka, Reformski pokret pri ADP i Pokret demokratskog progresa, a on podrazumeva da će se držati programa kad god su u pitanju nacionalni principi i pitanje takozvane Preševske doline. Kako se navodi, stvaranjem jedinstvene liste obezbediće se veća zastupljenost\n14.01.2020 u 15:31\nAlbanci napuštaju Kosovo, godišnje odlazi oko 30.000 ljudi\nPRIŠTINA - Kosovo je tokom 2018. napustilo skoro 30.000 građana, što je tri puta više nego 2017. godine, a glavni razlozi zbog kojih odlaze u inostranstvo su povezivanje sa članovima porodice, traženje posla i studiranje, pokazuju podaci Kosovske agencije za statistiku. Po tim podacima, sa Kosova je tokom 2018. godine, legalnim i ilegalnim tokovima emigriralo 28.164 građana dok je u istom vremenskom periodu na Kosovo došlo oko 7.000 osoba. U izveštaju Kosovske agencije za statistiku se navodi da je većina tih ljudi otišla sa Kosova legalnim putem dok su glavni razlozi za odlazak u inostranstvo bili povezivanje sa članovima porodice i zaposlenje. „Legalna migracija nastala je zbog spajanja porodica, brakova, pronalaska posla, stalnog preseljenja (uglavnom u susedne zemlje), dugoročnih studija,\n20.12.2019 u 23:21\nNeprijatan susret Zaeva u Tirani s makedonskim Albancima\nTIRANA - Na današnjem samitu lidera Zapadnog Balkana o „malom Šengenu” u Tirani nije samo predsednik Srbije Aleksandar Vučić bio suočen s protestima, već je i premijer Zoran Zaev upozoren da može doći do protesta Albanaca u njegovoj zemlji. Grupa predstavnika Albanaca poreklom iz Severne Makedonije priredila je „sačekušu” Zaevu i upozorila ga da bi Albanci mogli organizovati protesti u toj zemlji ukoliko ne budu ispunjeni njihovi zahtevi. Oni su od Zaeva tražili da oslobodi, kako su rekli, sve albanske političke zatvorenike u Severnoj Makedoniji, podsećajući makedonskog premijera da je on to obećao pre dolazak na vlasti. Poručili su Zaevu da je oružana akcija „Divo naselje” u Kumanovu bila montirani politički slučaj, kao i da je ubistvo pet mladih Makedonaca na Smilkovskom\n27.11.2019 u 09:59\nPaljenje sveća umesto protestnog marša u Preševu\nProslave dana albanske zastave danas neće biti u Preševu zbog razornog zemljotresa u Albaniji. Umesto protestne šetnje i isticanja zastave, biće održan skup solidarnosti u podne ispred Doma kulture. Građani će paliti sveće i davati podršku žiteljima Albanije. Šef kabineta predsednika opštine Preševo Visar Memeti za „Politiku” kaže da je besmisleno sada nešto slaviti kada u Albaniji spasioci iz ruševina izvlače mrtve ljude i da su odložene sve manifestacije, jer se na taj način solidarišu sa sunarodnicima u Albaniji. „Čim su građani saznali za posledice razornog zemljotresa počeli su da se samoorganizuju i opština Preševo im je odmah izašla u susret. U zgradi javnog preduzeća ’Gradska čistoća’ građani donose humanitarnu pomoć. Za nekoliko sati sakupili smo nekoliko desetina kilograma\n26.11.2019 u 22:55\nAlbanci „podgrevaju” priču o referendumu iz 1992.\nPredstojeći dan zastave, koji se obeležava u četvrtak, ponovo je poslužio kao povod Albancima iz tri opštine s juga centralne Srbije za pripajanje takozvanom Kosovu. „Podgrejana” je i priča o samoinicijativno sprovedenom referendumu iz marta 1992, na kojem su žitelji ovog dela Srbije na svoju ruku glasali za ujedinjenje s KiM. Ovo izjašnjavanje juče je pomenuo predsednik Demokratske partije Albanaca u Preševu Ragmi Mustafa, najavivši da će Albanci u opštinama Preševo, Bujanovac i Medveđa tražiti da se realizuje rezultat referenduma, a da će taj zahtev preneti političarima na predstojećoj konferenciji „Uloga Albanije u promociji interesa Albanaca na zapadnom Balkanu”, prenosi „Telegrafi”. „Zamoliću sve prisutne u albanskoj politici da podrže inicijativu i međunarodno pravo Albanaca u\n19.11.2019 u 17:54\nTraže od Rame objašnjenje o objavljenoj mapi\nMapa na kojoj je kosovska teritorija u granicama Srbije, koju je ranije danas objavio albanski premijer Edi Rama, izazvala je buru reagovanja u Prištini, a iz Demokratskog saveza Kosova (DSK) poručuju da su takve greške neoprostive i traže objašnjenje. Novoizabrani poslanici Demokratskog saveza Kosova traže od Rame objašnjenje. Arben Gaši iz tog saveza je u izjavi za prištinsku Gazetu Ekspres rekao da se takve greške ne opraštaju. „To se ne oprašta, čak i ako ju je nenamerno albanski premijer napravio”, kaže Gaši. Upitan da li bi Rama trebalo da se izvini zbog takve greške, Gaši kaže da bi trebalo barem da objasni situaciju.


Zbog izbora članova REM-a tužba Upravnom sudu\nGrupa organizacija civilnog društva je danas saopštila da odbija da učestvuje u “lažiranom procesu” izbora članova Saveta Regulatornog tela za elektronske medije (REM) Srbije i ukazuje da ima “zloupotrebe i političkih pritisaka”.\nDanas ističe rok za prijavu na ponovljeni konkurs za predstavnike civilnog društva u Savetu REM, koji je raspisao Odbor Skupštine Srbije za kulturu i informisanje.\nPotpisane organizacije su saopštile da je podneta tužba Upravnom sudu protiv Skupštine Srbije zbog toga što poslanici nisu izabrali članove Saveta REM iz redova civilnog društva.\nOrganizacije civilnog društva zahtevaju od Odbora Skupštine Srbije za kulturu i informisanje da obustavi ponavljanje postupka izbora člana Saveta REM iz redova civilnog društva i da Skupštini vrati na glasanje postojeći predlog.\nOvlašćeni predlagači iz civilnog društva neće učestvovati u ponovljenom postupku čiji je jedini cilj pokušaj izbora politički podobnog kandidata, piše u saopštenju.\nOrganizacije civilnog društva podsećaju da na sednici Skupštine poslanici 14. oktobra vladajuće većine nisu glasali ni za jednog od dva predložena kandidata civilnog društva – Milana Antonijevića i Snežanu Stojanović Plavšić.\nZbog toga su ovlašćeni predlagači pokrenuli upravni spor zbog kršenja Zakona o elektronskim medijima, jer je tim propisom slobodna procena Skupštine ograničena na dva punovažno predložena kandidata.\nTime što nije izabrala ni jednog od njih, Narodna skupština je izašla iz zakonom utvrđenih ovlašćenja, a ponavljanjem postupka predstavnici vladajuće većine pokazuju da ne žele nezavisne predstavnike u Savetu REM-a, ocenile su organizacije i dodale da je jedini legalni korak vraćanje istog predloga Skupštini do izbora jednog od predloženih kandidata.\nSaopštenje su izmedju ostalih potpisale Građanske inicijative, Komitet pravnika za ljudska prava YUCOM, Beogradski centar za ljudska prava, Helsinški odbor za ljudska prava u Srbiji, Centar za evroatlantske studije CEAS, Evropski pokret u Srbiji, Fondacija Share, Beogradski Fond za političku izuzetnost, Fondacija “Slavko Ćuruvija”.\nMedju potpisnicima su i Nezavisno udruženje novinara Srbije, Nezavisno društvo novinara Vojvodine, Centar za razvoj neprofitnog sektora, Labris – organizacija za lezbejska ljudska prava, Sandzački odbor za zaštitu ljudskih prava i sloboda Centar za razvoj civilnog društva (CRCD), BIRN Srbija.\nSaopštenje su potpisal i Centar za regionalizam, Fond za humanitarno pravo, Nacionalno invalidsko udruženje Srbije ILCO, Udruženje žena Peščanik, Centar za istraživanje, transparentnost i odgovornost (CRTA), Sindikat pravosudja Srbije, Biro za društvena istraživanja BIRODI, AS – Centar za osnaživanje mladih osoba koje žive sa HIV-om i AIDS-om iz Beograda.


Pokreni se za nauku - Stakleno Zvono e-TV magazin\nProgram „Pokreni se za nauku“ kreiran je kako bi podržao mlade, talentovane, perspektivne naučnike i naučnice u Srbiji, u realizaciji svojih naučnih ideja i ostvarenju nezavisnosti u naučno-istraživačkom radu. „Pokreni se za nauku“ je nastavak dosadašnjih programa kompanije Filip Moris, koji su posvećeni osnaživanju mladih na putu ka ostvarenju svojih liderskih potencijala i njihovom motivisanju da svojim radom doprinesu društvenom, ekonomskom i naučnom razvoju Srbije.\nPet (5) stipendija od po 600.000,00 RSD će biti dodeljene mladim naučnicima i naučnicama sa ciljem realizacije naučnog istraživanja u oblasti medicinskih i prirodnih nauka, i to: medicine, farmacije, biologije, hemije, kao i multidisciplinarnih istraživanja u navedenim oblastima.\nKompanija Filip Moris kroz svoje društveno odgovorno poslovanje realizuje programe podrške razvoju zajednica u Srbiji od 2004. godine. Kroz programe se promovišu vrednosti kao što su odgovornost, zalaganje, solidarnost, preduzetnička kultura, akademska čestitost, društveni angažman, transparentnost. Do sada su u okviru programa „Pokreni se za budućnost” i „Pokreni se za posao” dodeljene 354 stipendije, 490 startup grantova, i realizovano je 89 projekata koji su doprineli razvoju lokalnih zajednica i društva u celini.\nPartner kompanije Filip Moris u realizaciji programa „Pokreni se za nauku“ je organizacija „Centar za razvoj liderstva“.\nTags: Filip Morisgrantnagradenaučni radoviNAUKAProjekatstipendije\nPrijavite opasan otpad!\nNext story Primena Evropske konvencije o predelu\nPrevious story Partnerstvom ka zaštiti prirode


102 године од Церске битке - Јадовно 1941. - КУЛТУРА СЈЕЋАЊА\nDržavna ceremonija obilježavanja 102. godišnjice Cerske bitke biće održana u okviru spomen-kompleksa “Cerska bitka” u mjestu Tekeriš kod Loznice.\nCeremoniju će predvoditi državni sekretar u Ministarstvu za rad, zapošljavanje, boračka i socijalna pitanja Dragan Popović, a organizator je Odbor za njegovanje tradicija oslobodilačkih ratova Srbije Vlade Srbije.\nKraj spomen-kosturnice u Tekerišu vence će položiti i predstavnici Ministarstva odbrane i Vojske Srbije, gradova Loznice i Šapca, opštine Krupanj, kao i predstavnici brojnih udruženja i građani opredijeljeni za negovanje tradicija oslobodilačkih ratova Srbije, navodi se u saopštenju Odbora.\nCerska bitka, koja se odigrala tokom avgusta 1914. godine, predstavlja jednu od najznačajnijih i najvećih pobjeda srpske vojske u Prvom svjetskom ratu.\nOna je istovremeno i blistav primjer taktički dobro osmišljene i ostvarene vojne operacije.\n-Pripadnici srpske vojske, predvođeni generalom Stepom Stepanovićem, pružili su primjer bezmjerne hrabrosti i patriotizma koji je ostao utkan u kolektivnu svijest nacije sve do naših dana, dodaje se u saopštenju.


Drama srpske državljanke s bebom u Holandiji - Sputnjik Srbija\n04:00 05 Decembar 2020\nDrama srpske državljanke s bebom u Holandiji\n11:06 20.09.2018 Preuzmite kraći link\nSrpska državljanka Ljiljana Moharić i njeno dete preživeli su pravu dramu na putu do njenog brata u Holandiji, pišu „Večernje novosti“.\nNa granici sa Belgijom, majci su graničari uzeli mobilni telefon i dokumente i odveli je sa detetom u centar za azilante. Razlog je novac: srpska državljanka imala je kod sebe svega nekoliko stotina evra.\nIako je imala svu neophodnu dokumentaciju, na izlasku sa aerodroma policija je zatražila da im pokaže koliko novca ima kod sebe, a kada je rekla da poseduje nekoliko stotina evra, saopštili su joj da moraju da je deportuju nazad, jer to nije dovoljna suma za boravak u toj zemlji, pišu „Večernje novosti“.\nOna pojašnjava da je njen brat odmah kontaktirao Ambasadu Srbije i da su njeni predstavnici ponudili da je deportuju do Beograda, međutim, rečeno im je da ona i njena beba moraju da budu deportovane u zemlju iz koje su doletele, što je u ovom slučaju Crna Gora. Prvi let za Crnu Goru je tek u četvrtak, a Ljiljana i njena beba sve vreme borave u Centru za migrante.\nHolandija, zadržavanje, beba, Srbija


RTS :: Dodik: Srebrenica mesto zločina nad Bošnjacima ali i Srbima\nRegion Dodik: Srebrenica mesto zločina nad Bošnjacima ali i Srbima\nDodik: Srebrenica mesto zločina nad Bošnjacima ali i Srbima\nnedelja, 11. feb 2018, 22:05 -> 22:09\nPredsednik Republike Srpske Milorad Dodik rekao je da je Srebrenica nesumljvo "mesto strašnog zločina nad Bošnjacima, ali i nad Srbima i da se genocid nije mogao desiti samo na jednoj od te dve strane".\n"Razlika je samo u vremenskoj dinamici kada su se ti zločini dešavali. U tri godine rata ubijeno je oko 3.500 Srba. To niko ne može da spori. Međutim, stalni zahtevi Bošnjaka pa i određeni pokušaji da se to okvalifikuje kao genocid moraju da budu odbačeni. Ako se desio genocid nad Bošnjacima, desio se i genociod i nad Srbima. Srbi su ubijani kontinuirano i smišljeno. Ubijane su žene, deca i starci", rekao je Dodik u intervjuu za izdanje Glasa Srpske od ponedeljka, prenosi RTRS.\nOn je to rekao povodom izjave ministra bezbednosti BiH Dragana Mektića da Srbi moraju da prožive katarzu i priznaju genocid nad Bošacima u Srebrenici.\nDodik je podsetio da su podaci koje je svojevremeno dala Vlada Republike Srpske u izveštaju o Srebrenici, uz zeleno svetlo tadašnjeg predsednika Srpske Dragana Čavića, korišteni kao osnova za procese koji su vođeni prema pojedincima, a ne jednom narodu.\n"Bošnjaci su požurili da zločine u Srebrenici nad Bošnjacima okarakterišu kao genocid. To je neprihvatljivo i kada dolazi od njih, a pogotovo od onih iz Republike Srpske koji na taj način pokušavaju da okvalifikuju te događaje. Potrebno je formirati novu međunarodnu komisiju jer je očigledno da ona koja je bila pod rukovodstvom SDS-a i napravila izveštaj o Srebrenici nije utvrdila prave podatke", rekao je Dodik.\nPrema njegovim rečima, samo nova verifikacija tih događaja može da bude osnova za bilo kakvu ocenu onoga što se dešavalo.\nOn je dodao i da je indikativno da garnitura koja je na vlasti na nivou BiH ne čini ništa da otkrije ko je naredio i pokušao da ubije predsednika Srbije Alaksandra Vučića kada je dolazio u Potočare i Srebrenicu i da se o tome namerno ćuti i ništa ne rešava.


SAD ostaju u Persijskom zalivu\nAmeričke snage u Persijskom zalivu\nList „Njujork tajms“ izveštava da Sjedinjene Države pregovaraju sa Kuvajtom o stacioniranju američkih borbenih jedinica u regionu Persijskog zaliva po završetku najavljenog povlačenja iz Iraka do kraja ove godine.\nU izveštaju se navodi da su pregovori deo planova Sjedinjenih Država da povećaju vojno prisustvo u zalivskom regionu, da bi mogle brzo da reaguju u slučaju kolapsa bezbednosti u Iraku ili vojne konfrontacije sa Iranom. Njujorški list navodi da Sjedinjene Države, uz održavanje vojnog prisustva u Kuvajtu, razmatraju i mogućnost upućivanja dodatnog broja ratnih brodova u međunarodne vode u regionu.\nObim snaga o kojima se razgovara se ne navodi. Podaci koji se navode u novinskom izveštaju nisu zvanično potvrđeni, ali se kaže da se zasnivaju na intervjuima sa neimenovanim vojnim funkcionerima i diplomatama. „Tajms“ takođe navodi da američka administracija nastoji da pojača postojeće vojne veze sa svim članovima Saveta za saradnju u Persijskom zalivu – Saudijskom Arabijom, Kuvajtom, Bahrainom, Katarom, Ujedinjenim Arapskim Emiratima i Omanom.


Apelacioni sud u Beogradu poništio je odluke izborne skupštine Advokatske komore Srbije (AKS) od 11. februara 2012. godine, kada su izabrani predsednik i svi organi AKS, a potvrdio je i odluku o privremenoj meri kojom se predsedniku, potpredsedniku, nadzornom odboru i disciplinskim organima ovog saziva AKS zabranjuje dalji rad.\nPresuda Apelacionog suda stigla je u Advokatsku komoru Beograda, i njome je potvrđena je prvostepena presuda Višeg suda iz oktobra 2015. godine. AKS je podnela žalbu Apelacionom sudu, koji je sada doneo konačnu odluku, koja bi, po nekim tumačenjima, mogla da dovede do kolapsa pravnog sistema. Na primer, mogle bi da budu sporne mnoge odluke o upisima advokata u advokatski imenik tokom protekle četiri godine, kao i odluke disciplinskih organa komore, što bi dovelo u pitanje zakonitost svih sudskih postupaka u kojima su učestvovali advokati na koje se te odluke odnose.\n– Ne bih da se izjašnjavam o konačnim dometima ništavosti organa Advokatske komore Srbije. Sačekaću da vidimo šta će reći pravna struka – kaže Slobodan Šoškić, predsednik Advokatske komore Beograda (AKB), koja je i pokrenula postupak protiv AKS.\nPresudom Apelacionog suda onemogućen je rad Advokatske komore Srbije, ističe Šoškić.\n– Iz presude proizlazi da Dragoljub Đorđević nije bio predsednik AKS od februara 2012. godine. Faktički jeste bio, ali pravno nije. Ništave su sve funkcije u AKS i srozan je ugled advokature. Strogo pravno gledano, sve odluke AKS tokom protekle četiri godine trebalo bi da budu poništene na osnovu ništavog statusa predsednika komore i svih drugih organa. Međutim, teško je te odluke poništiti, jer bi to dovelo do pravnog haosa. Rešenje je u izborima za nove organe AKS na nivou cele Srbije i izborima za ograne Advokatske komore Beograda, koja će svoje delegate priključiti delegatima AKS. Izbori će biti organizovani na jesen, 29. oktobra 2016. godine – kaže Slobodan Šoškić.\nSud je zabranio Advokatskoj komori Srbije da saziva sednice Skupštine i Upravnog odbora, da donosi i potpisuje odluke i druge akte, da izvršava odluke svojih organa, pa i da učestvuje u radu Visokog saveta sudstva, Državnog veća tužilaca i regionalnih advokatskih komora.\n– Presudom je sankcionisano nezakonito i nasilničko ponašanje odgovornih pojedinaca u upravi Advokatske komore Srbije. Time je stavljena tačka na pokušaj različitog tumačenja propisa, jer je izričito u presudama navedeno šta je zakonito, a šta ne. Izaći iz ovog "slepog ugla" zahteva niz mera kojima bi se konstituisala Advokatska komora Srbije, budući da je sada onemogućen njen rad. Sve mere treba zasnovati na zakonu i drugim podzakonskim aktima, ma koliko bilo teško naći u pozitivnim propisima normativna rešenja za ovakvu nepredvidivu situaciju – kaže Slobodan Šoškić.\nPredsednik Advokatske komore Srbije, Dragoljub Đorđević, kaže da se presuda ne odnosi na Upravni odbor i predstavničku skupštinu AKS.\n– Prema Statutu Advokatske komore Srbije ("Sl. glasnik RS", br. 85/2011, 78/2012 i 86/2013), posle ovakve presude funkciju predsednika Advokatske komore Srbije treba da vrši prethodni predsednik, a to je takođe Dragoljub Đorđević. Međutim, najbolje bi bilo sačekati odluku Upravnog odbora AKS, koji će se održati povodom ove presude veoma brzo i pretpostavljamo da će na taj način komora funkcionisati do izbora novih organa AKS. Ne verujem da će Upravni odbor AKS dozvoliti bilo šta što je u suprotnosti sa Statutom AKS i Zakonom o advokaturi ("Sl. glasnik RS", br. 31/2011 i 24/2012 - odluka US). Presuda Apelacionog suda je potpuno besmislena, jer je mandat predsednika AKS u potpunosti istekao 12. februara 2016. godine, a posledice ovakve presude mogu da važe samo za ubuduće, jer bi se napravio potpuni pravni haos. Presuda je zato neizvršiva. Sada ostaje samo pitanje predstavljanja Komore i donošenja odluka do izbora novog predsednika i svih organa AKS i AKB na svim nivoima, što bi trebalo da se obavi najdalje do kraja ove godine. To je jedino rešenje za nastalu situaciju – kaže Dragoljub Đorđević.\nSkupština Advokatske komore Beograda zakazana je za 17. septembar, a izbori za 29. oktobar 2016. godine. Kada AKB izabere svoje predstavnike, AKS će zakazati izbornu skupštinu za novembar ili najkasnije za decembar 2016. godine.\nIzvor: Vebsajt Politika, Aleksandra Petrović, 24.05.2016.


Na kraju festivala Patosofiranje „Muškarčine“ – Semendria\nNa kraju festivala Patosofiranje „Muškarčine“\n07. jul 2013. KULTURA – Multimedijalni festival Patosofiranje u Smederevu završen je sinoć sa svih svojih 18 programa, među kojima su radionice, okrugli stolovi, performansi i predstave alternativnih teatara. Za poslednji dan ostavljen je pozorišni dokumentarac „O muškosti ovde i danas“ Centra E8 i Bitef teatra, a biće izvedena i predstava „Muškarčine“.\nKoncept dokumentarca, režija i dramaturgija delo su Milene Bogavac i Vojislava Arsića. Tekst predstave nastao je kolažiranjem ličnih priča, iskustava i stavova koautorskog i izvođačkog tima, citiranjem teoretičara muškog pokreta, od fragmenata iz štampe, sa interneta i televizije.\nU predstavi su korišćeni statistički podaci dobijeni u istraživanju „Mladići i maskulinitet“ sprovedenom u okviru projekta „Budi muško“ i iskustva trenera u projektu. Predstava „Muškarčine“ realizovana je u okviru projekta „Mladići kao saveznici u sprečavanju nasilja i sukoba na Zapadnom Balkanu“, koji sprovode Centar E8 i CARE NW Balkan, uz podršku Ministarstva inostranih poslova Kraljevine Norveške. Multimedijalni umetnički festival Patosofiranje počeo je 4. jula, a od ukupno 63 najavljena programa 35 nema finansijsku podršku bilo kog fonda za finansiranje kulture u Srbiji.\n« Student iz unutrašnjosti roditelje košta 1.800 evra godišnje\nSramota “grada” Smedereva »


„Hram Svetog Save postaje nova Aja Sofija“: Vučić i patrijarh obišli radove na Hramu /video, foto/ - Sputnjik Srbija\n„Hram Svetog Save postaje nova Aja Sofija“: Vučić i patrijarh obišli radove na Hramu /video, foto/\n11:37 20.08.2020 (osveženo 12:34 20.08.2020) Preuzmite kraći link\nPredsednik Srbije Aleksandar Vučić izjavio je danas da je ponosan na to što je država preuzela najveći teret za završetak izgradnje hrama Svetog Save, kao i da je u prethodne tri godine u Hram uloženo više nego u prethodnih 60 godina.\nVučić je, tokom obilaska radova na unutrašnjem uređenju Hrama Svetog Save zajedno sa patrijarhom Irinejem, primetio da ko sanja veliko, veliko i postiže, a ko sanja malo - ni to ne može da postigne.\nKao što su, podseća, svojevremeno kritikovali u Parizu kada je građena Ajfelova kula, dok je to sada jedno od najposećenijih turističkih mesta.\n"Sva naša dela ostaju za naredne generacije i ovaj će period biti upamćen ne samo po velikom ulaganju u puteve, pruge i druge infrastrukturne objekte, već i po završetku najvažnijeg verskog i kulturnog objekta", kaže predsednik.\n"Ovo će biti nova Sveta Sofija. Nemamo više crkvu Svetu Sofiju (u Turskoj), ali imamo Hram Svetog Save", dodao je Vučić.\n© Foto : Sputnjiku ustupila Lola Đorđević\nMozaik na kupoli Hrama Svetog Save sa predstavom vaznesenja Isusa Hrista sa anđelima, bogorodicom i apostolima\n"Hram deluje nestvarno, ima najveći mozaik u celom svetu, od lomljenog stakla, na kome su radili najveći srpski i ruski majstori. Ljudi će moći za dva meseca da se raduju završetku hrama", rekao je Vučić i dodao da je uloženo mnogo novca u završetak hrama.\nRadovi u Hramu gotovi pre kraja oktobra\nNajavio je da će Hram biti završen pre kraja oktobra, kada će građani moći da ga vide u njegovoj fantastičnoj lepoti.\nVučić je, nakon obilaska radova u Hramu zajedno sa patrijarhom Irinejom, rekao da je kroz skele imao priliku da nazre kako će da izgleda hram. Podsetio je da je prvu ideju o izgradnji Hrama izneo Srbin katolik Matija Ban.\nPredsednik Aleksandar Vučić i patrijarh Irinej u obilasku Hrama Svetog Save tokom radova u unutrašnjosti\n„Više od 100 godina se borimo da uradimo naš hram. Svi su već mislili da je to bacanje novca u bunar, ali svuda gde Srbi žive, sav pravoslavni hrišćanski svet, videće da će hram biti završen pre kraja oktobra. On će postati jedan od najvećih i najvažnijih mesta okupljanja našeg naroda, ali i svih koji dolaze u Beograd“, kazao je on.\nRekao je i da je država Srbija u prethodne tri i po godine u izgradnju Hrama Svetog Save u Beogradu uložila 43 miliona evra, što je najviše u prethodnih 50 godina.\n"Ja sam ponosan na to što smo kao država mogli najviše da pomognemo. To je narod dao, jer je država bila efikasna, desetostruko snažnija nego što je bila 2012, 2005, 2000, 1985. godine i bilo kad u svojoj prošlosti od 1945. godine pa na ovamo", rekao je Vučić.\nBiće, kaže, ponosan na Hram Svetog Save, bio na vlasti ili ne.\nAleksandar Vučić i ptrijarh Irinej obilaze radove na Hramu\nVučić je rekao da je video gornju kupolu, središnju kupolu, ali i kriptu kako su izgledali ranije, dodajući da nije mogao da sanja da će kroz skele moći da nazre kako će izgledati hram.\nPreneo je da predstoje radovi na podu, kao i 20 odsto mozaika.\nVučić je ukazao da je mozaik težak za rad, jer je svaka pločica različita od druge, nema idealno ravnih, te će posebno na svetlu da se prelivaju.\nTo je, kazao je, poseban kvalitet, na čemu se zahvalio ruskim majstorima, ali i predsedniku Rusije Vladimiru Putinu i Gaspromu na donaciji od 10 miliona evra.\n„Ti ruski prijatelji su godinama ovde radili i napravili nešto što ostaje za vjek i vjekova, za pokoljenja koja dolaze, za 1.000 godina", rekao je.\nOvo je, ističe predsednik, jedan od tri najveća hrama u svetu, a da nijedan od druga dva nije veći, ni onaj u Moskvi, ni onaj u Bukureštu.\nPatrijarh poklonio Vučiću srpsku zastavu u mozaiku\nPatrijarh srpski Irinej poklonio je danas predsedniku Srbije Aleksandru Vučiću pločicu - srpsku zastavu u mozaiku.\nS obzirom da radove izvode ruski mozaičari, Vučić se našalio i kazao da bi, kada bi se pločica okrenula, mogla da bude i ruska zastava.\n"Patrijarh mi ponekad kaže da bih mogao češće da dolazim u crkvu. Siguran sam da ću dolaziti na ovo predivno mesto, koje će biti na ponos svakom Srbinu, pravoslavcu i svakom čoveku druge vere, mesto mira i teško će se ovakvo mesto u svetu naći", rekao je Vučić.\nIstakao je da je srećan i ponosan na to kako će za dva meseca izgledati unutrašnjost Hrama.


Za rekonstrukciju najprometnije ulice u Bečeju 135 miliona\nIzvor: Radio Televizija Vojvodine, 18.Okt.2019, 15:03\nPotpredsednik Pokrajinske vlade Đorđe Milićević posetio je danas Bečej, gde je počela rekonstrukcija Zelene ulice, investicija vredna oko 135 miliona dinara, koju zajednički finansiraju Pokrajinska vlada sa 93 miliona i Opština Bečej sa 42 miliona dinara.\nDanas su uručeni i ugovori za sanaciju i adaptaciju sportskih objekata u opštini Bečej. Ukupna vrednost inevsticije je 11,3 miliona dinara,...\nBlic: Rekonstrukcija domova Gerontološkog centra u Subotici vredna 900 miliona dinara\n15:24: OTMIČARI ZNALI KOLIKO ZARAĐUJE ALEKSA TERZIĆ? Evo kolika je pl...\n15:24: Stefanović u Moskvi sa prvim čovekom ruskog Saveta bezbednosti\n15:24: ŠOKANTNE SLIKE VEZANE DECE Naloženo da se ZA SEDAM DANA provere...\n15:24: Putin: Možda još neke zemlje razmišljaju o tome da IZAĐU IZ E...\n15:24: Euronext i švajcarski SIX zainteresovani za preuzimanje MADRIDSK...\n15:23: DEVOJČICA (12) NA METI PEDOFILA Preko Instagrama joj slao svoje ...\n15:23: Šapić izlazi na izbore\n15:21: Novakova rutina, Srbija pobedila Japan!\n15:21: Dejan Tomašević podneo ostavku na mesto generalnog sekretara KS...\n15:21: Većina javnih preduzeća u Srbiji 'delimično transparentna', na...\n15:20: Dejan Tomašević podneo ostavku na mesto generalnog sekretara KS...\n15:20: Dodikov bivši savjetnik optužen za ratni zločin


Veterani OVK pripremaju otmice naših zvaničnika! - Smedia\nVETERANI terorističke OVK kuju planove za otmice predstavnika srpskih vlasti koji bi posetili Kosmet, ne bi li ucenama izdejstvovali puštanje na slobodu Ramuša Haradinaja i povlačenje optužnice koju je protiv njega podigao Beograd! - saznaju "Novosti".\nPrema obaveštajnim podacima, nekadašnje perjanice OVK su komunicirale preko društvenih mreža, a neki od njih su poreklom iz Preševa i Bujanovca.\nNa ovu opasnost, kako saznajemo, u sredu je, između ostalog, ukazano na sednici skupštinskog Odbora za KiM koja je bila zatvorena za javnost i na kojoj se situacija u južnoj pokrajini razmatrala puna tri sata.\nPo završetku sednice, predsednik Odbora za KiM Milovan Drecun izjavio je da se u narednom...


„Naše društvo treba da uradi mnogo da se žena ne oseća izolovano kad postane mama” - Zelena učionica\nU cilju poboljšanja položaja roditelja u društvu, neophodna je primena moderne prakse među poslodavacima u Srbiji, koja podrazumeva prilagođavanje zaposlenima i njihovim potrebama, tako da imaju optimalan balans između privatnog i poslovnog života. Takva promena organizacije kompanija ujedno je i ključan preduslov za konkretnu podršku ženama i porodiljama koje žele da grade svoje karijere, pored toga što su se ostvarile i u ulozi majke, zaključak je na juče održanoj panel diskusiji „Mamatine“.\n„Naše društvo treba da uradi mnogo da se žena ne oseća izolovano kad postane mama. Osim što poslodavci treba da shvate koliko je važan zadovoljan zaposleni, potreban je sistem koji funkcioniše i jasno reguliše primenu zakona“, istakla je Jovana Ružičić ispred Centra za mame, dodavši da su se mnoge preduzetnice opredelile za sopstveni biznis baš iz razloga što nisu imale podršku svog poslodavca kada su želele da se ostvare kao majke.\nVažnost profesionalnog i odgovornog pristupa prema svojim zaposlenima prepoznala je kompanija Vip mobile, koja je u poslednje dve godine prilagođavala svoju organizacionu strukuru shodno potrebama zaposlenih.\n„Uspeh jedne kompanije bez zadovoljnih zaposlenih ne postoji. Želimo da im omogućimo fleksibilno radno vreme i slobodne dane roditeljima tokom privikavanja na vrtić njihovih mališana, a kako bi majkama period nakon porodiljskog odsustva bio što manje stresan po njih, ali i celu porodicu, omogućen im je period prilagođavanja uz skraćeno radno vreme bez uticaja na iznos zarade.“ istakla je glavna direktorka za tržište u Vipu, Branka Pudrlja Durbaba.\nIspred sektora ljudskih resursa ove kompanije, rukovoditeljka Natalija Pešić posebno je istakla značaj poštovanja slobodnog vremena, uz obraćanje pažnje na zdravlje i smanjenje stresa zaposlenih, koji zajednički utiču na negovanje porodičnih vrednosti i srećniji život.\nGovornice panel diskusije saglasne su da, ukoliko zaista želimo da porodica bude stub našeg društva, moramo da osnažimo žene tako da njihova odluka da postanu majke ne isključuje ostvarivanje ambicija u karijeri.\nDa li su lični pratioci potrebni problematičnoj deci?\nMinistarstvo privremeno vratilo licence nastavnicima Disiću i Blagojeviću


Apelacioni sud u Beogradu potvrdio je presudu kojom je Čaba Der (42) osudjen na 40 godina zatvora zbog podmuklog ubistva Nebojše Markovića (38) u beogradskom naselju Banovo brdo 5. januara 2019. godine.\nIstom odlukom usvojio je žalbu tužioca i ukinuo je prvostepenu presudu u delu u kojem je Alan Cigler (33) bio osudjen na četiri godine zatvora zbog pomaganja Deru da pobegne nakon ubistva i naložio da mu se sudjenje ponovi pred Višim sudom u Beogradu, saznaje Tanjug.\nCiglera tužilaštvo tereti za krivično delo saizvršilaštvo u teškom ubistvu.\nTRI GODINE OD UBISTVA KOJE JE ŠOKIRALO SRBIJU "Nasmejanom ubici" Čaba Deru sudi se u odsustvu u Višem sudu u Beogradu\nOn je bio osudjen za znatno lakše krivično delo i već je, pre pravosnažnosti kazne, otišao u zatvor na izvršenje četvorogodišnje kazne.\nApelacioni sud je takodje usvajanjem žalbe punomoćnika oštećenog, ukinuo presudu u pogledu odluke o troškovima krivičnog postupka u kom je Der oslobođen dužnosti da nadoknadi troškove i naložio da prvostepeni sud o tome ponovno odluči.\nDer je u Madjarskoj već osudjen na doživotni zatvor zbog dva ubistva.\n"TRAŽIMO 40 GODINA ROBIJE ZA NJEGA" Tužilaštvo nije zadovoljno presudom staklorescu za UBISTVO PEKARA NIKOLE u Resavskoj ulici\nUBICI IZ "ZIPE" KAZNA SMANJENA SA 35 NA 11 GODINA ZATVORA Sreten uleteo u pun noćni klub i počeo da puca, pa ubio Damjana (25)\n10:55 Last minute ponuda za Šarm el Šeik uz turističku agenciju Big Blue\n10:54 OD DRŽAVE PO 400.000 DINARA ZA SOLARNE PANELE Procedura je sada jednostavnija, a ovo je sve što treba da znate kako bi dobili i pare i mogli da zarađujete\n10:52 "NISAM PUCAO" Šveđanin zarobljen u čeličani u Marijupolju odbacio optužbe da je plaćenik


Vesti online / Vesti / Hronika / Presečen lanac šverca ljudi, dva policajca povređena\nPresečen lanac šverca ljudi, dva policajca povređena\nPripadnici Ministarstva unutrašnjih poslova (MUP) Srbije presekli su u Vranju i bujanovačkom selu Samoljica lanac krijumčarenja ilegalnih migranata, a u akciji su povređena dva policajca.\nPolicija pronašla 90 osoba koje su ilegano ušle u Srbiju (Foto: Arhiva)\nPo nalogu zamenika tužioca Osnovnog javnog tužilaštva u Vranju određeno je zadržavanje do 48 časova šestorici osumnjičenih državljana afro-azijskih zemalja, saopšteno je iz MUP-a Srbije.\nPolicija je zaustavila dva automobila, kombi i kamion sa falsifikovanim registarskim oznakama u kojima je pronađeno 90 osoba koje su ilegalno prešle državnu granicu između Makedonije i Srbije, navodi se u saopštenju.\nTeretnim vozilima upravljali su M. P. (35) i J. S. (41), a logističku podršku u putničkim vozilima pružali su im S. M. (42), B. M. (48) i J. M. (23).\nPrilikom zaustavljanja vozila u Vranju, pokušavajući da pobegne J. M. je automobilom udario i povredio dva policijska službenika, od kojih je jedan zadržan u bolnici, a drugi pušten na kućno lečenje.\nSva vozila su privremeno oduzeta, navodi se u saopštenju.\nProtiv petorice osumnjičenih podnesena je krivična prijava zbog osnovane sumnje da su izvršili krivično delo nedozvoljen prelaz državne granice i krijumčarenje ljudi.\nProtiv M. P, J. S. i D. S. podnesena je prijava zbog krivičnog dela posebni slučajevi falsifikovanja isprava, dok je protiv J. M. podnesena krivična prijava za krivično delo napad na službeno lice u vršenju dužnosti.\nHRONIKA Smederevo: Hapšenje zbog krijumčarenja ljudi\nNedelja 30.11.2014. 13:25\n90 osoba u kombiju i kamionu??? Ko zna koliko su ovi dripci do sada prebacili emigranata...


RTS :: Poslanici o zakletvi sudija i tužilaca na Kosovu, dugovima Beograda i slobodi medija\nPolitika Poslanici o zakletvi sudija i tužilaca na Kosovu, dugovima Beograda i slobodi medija\nPoslanici o zakletvi sudija i tužilaca na Kosovu, dugovima Beograda i slobodi medija\nutorak, 31. okt 2017, 12:49 -> 19:28\nU delu sednice za postavljanje pitanja predstavnicima vlasti, pojedini poslanici su tražili da im se dostavi tekst zakletve srpskih tužilaca i sudija na Kosovu. Poslanike DS-a interesovala je metodologija kojom se računa visina duga Beograda. Iz SDS-a su postavili niz pitanja o slobodi medija.\nSlaviša Ristić iz poslaničke grupe Nova Srbija - Pokret za spas Srbije tražio je izjašnjenje premijerke Ane Brnabić povodom tvrdnje da sudije i tužioci na Kosovo i Metohiji nisu položili zakletvu pred Hašimom Tačijem već da su potpisali posebnu statusno neutralnu izjavu.\n"Slažem se da je istina važna, kako je na Tviteru napisala Ana Brnabić, posebno kada je ovo u pitanju i zato javnost treba da zna šta su i kakvu vrstu izjave potpisale sudije i tužioci na prostoru Kosovo i Metohije i tražim da nam ona dostavi tu izjavu da svi imamo na uvid taj tekst", rekao je Ristić.\nO tekstu zakletve interesovao se i poslanik "Dosta je bilo" Vladimir Đurić i tražio da se tekst zakletve, odnosno kako je premijerka Brnabić navela statusno neutralne izjave, dostavi.\nPovodom okruglih stolova koji se održavaju u vezi promene Ustava Srbije u delu pravosuđa, on je pitao ministarku pravde Nelu Kuburović da li će odgovoriti na pismo Društva sudija, udruženja tužilaca i nevladinih organizacija koje su napustile raspravu o ustavnim promena.\nOn je pitao i kada će predsednica Skupštine Srbije Maja Gojković staviti na dnevni red svoju smenu i kada će predsednik Srbije Aleksandar Vučić podneti ostavku na mesto predsednika stranke.\nŠef poslaničke grupe Demokratske stranke Goran Ćirić pitao je ministra finansija Dušana Vujovića koju metodologiju kao odgovorni ministar smatra tačnom i važećom kada je u pitanju računanje duga Begrada za koji gradonačelnik Siniša Mali i gradski menadžer Goran Vesić kažu da iznosio 1,2 milijarde evra, a Fiskalni savet kaže 400.000 miliona evra.\n"Koja je metodologija važeća i tačna, da li metodologija Malog i Vesića ili profesora Pavla Petrovića", upitao je Vujovića Ćirić.\nPoslanik Socijaldemokratske stranke (SDS) Marko Đurišić pitao je premijerku Srbije Anu Brnabić kada će biti izabrani direktori javnih preduzeća po konkursu, koji je trebalo da budu izabrani u martu.\nOn je pitao i niz pitanja o slobodi medija - kada će vlada početi da primenjuje Zakon o informisanju, koliko novinara je pod merama nadzora i praćenja, šta premijerki govori podatak da je u prvih osam meseci 2017. bilo 54 napada na medije, kao i za Ministarstvo unutrašnjih poslova ko je provalio u stan novinarke Dragane Pećo i ko su policajci koji na inauguraciji predsednika Srbije nisu zaštitili novinare.\nPoslanik Dveri Zoran Radojičić pitao je kako je dogovoren projekat "Beograd na vodi", da li je u Skupštini zabranjeno pričati o "izdaji Kosova" i o kakao je naveo "partnerima Aleksandra Vučića", među kojima je pobrojao i premijera i predsednika Kosova Ramuša Haradinaja i Hašima Tačija. On je upitao Vladu Srbije kada će skinuti oznaku tajnosti sa Briselskog sporazuma i zbog čega ne objavljuju taj sporazum.\nPoslanik Srpske radikalne stranke Aleksandar Šešelj postavio je niz pitanja o stranim investitorima, koliko je fabrika otvoreno, kolike su prosečne plate u tim kompanijama, ali i koliko je inostranih kompanija napustilo Srbiju nakon što im je istekao subvencionisani period i koliko ljudi je ostalo bez posla.\nPoslanik Pokreta socijalista Milija Miletić pitao je Ministarstvo poljoprivrede i ministra bez portfelja Milana Krkobabića o zadrugarstvu - da li je moguće povećati sredstva za zadrugarstvo i da li lokalne samouprave pomažu zadrugarstvo.\nPoslanik Srpske napredne sranke Goran Pekarski pitao je predsednicu Skupštine Srbije da li će se na dnevnom redu naći predlog za pooštravanje kazni za pojedince ili grupe koji zloupotrebljavaju Skupštinu.\n"Treba pooštriti kazne kada šekspirovski recitujemo kamenu kupusaru, nazivajući ga kamenom Srbije, onima koji upadaju u kabinet predsednice i negiraju nečije pravo na nacionalnost i jezik", rekao je Pekarski.\nPoslanik Socijalističke partije Srbije Neđa Jovanović pitao je kako se ocenjuje diplomatski nivo odnosa Srbije i Turske posle posete predsednika Turske Redžepa Tajipa Erdogana. On je pitao i kako Erdogan vidi rad ministra spoljnih poslova Ivica Dačić.\nOn je upitao i da li će se izmeniti zakon o rehabilitaciji, jer je ocenio da će u suprotnom biti "otvorena vrata" za abolicuju i da se dođe u situaciju da se pogaze tekovine Narodno-oslobodilačke borbe.\nPoslanica Lige socijaldemokrata Vojvodine Olega Papuga pitala je šta će Srbija raditi po pitanju ledolomaca i kada će biti izgrađen fruškogorski koridor.\n1 Skupština usvojila više sporazuma i izabrala viceguvernere NBS\n2 Rasprava o penzijama u Skupštini, polemika Božovića i Martinovića\n3 Đorđević: Oktobarska penzija bez umanjenja\n4 Usvojeni zakoni o ljudskim ćelijama i tkivima i organima\n5 Nastavljena rasprava o dva zakona iz oblasti zdravstva\n6 Poslanici i danas o amandmanima na zakon o presađivanju organa\n7 Poslanička pitanja\n8 Skupština Srbije o dva zakona iz oblasti zdravstva\n9 Skupština Srbije o transplantaciji organa\n10 Skupština izglasala više zakona\n1 Brnabićeva na prijemu kod Trampa – zahvalnost za razumevanje stavova Srbije\n2 Obrad Kesić: Tramp ima drugačiju viziju spoljne politike\n3 Vulin: Jedino Vučićeva politika vodi rešavanju problema KiM\n4 Oštra polemika tokom utvrđivanja dnevnog reda Skupštine grada Beograda\n5 Skupština usvojila više sporazuma i izabrala viceguvernere NBS


Britanski časopis The Telegraph visoko ocenio beogradske hotele\nBy redakcija on\t Aug 11, 2017 PROMOCIJE, SRBIJA, TURIZAM, VESTI\nUticajni britanski list The Telegraph u rubrici posvećenoj putovanjima dao je visoke ocene za četiri beogradska hotela, uz preporuke turistima da posete glavni grad Srbije.\nNa portalu britanskog lista objavljene su recenzije za beogradske hotele – Saint Ten Hotel, Hotel Tesla Smart Stay, Belgrade Art Hotel i Smokvica Bed & Breakfast, saopštila je Turistička organizacija Beograda.\nNajveću ocenu devet od 10 dobio je hotel Saint Ten Hotel, dok su sva tri ostala hotela dobila ocenu osam od maksimalnih 10.\nPreporuke je objavila novinarka Mary Novaković, nakon nedavne posete Beogradu, a u recenzijama se daje generalni opis hotela, kao i pojedinačna ocena lokacije, stila izgradnje, usluge, soba, hrane i pića, uz dodatne informacije, sa fotografijama.\nObrazlažući ocenju za Saint Ten Hotel, u tekstu se navodi da on donosi “sofisticirani luksuz u jednoj od najcenjenijih beogradskih stambenih zona” i da “sa 56 soba, ima atmosferu intimnog butik hotela, sa restoranom koji postaje destinacija za sebe”.\nO Hotelu Tesla piše da je “moderan hotel inspirisan srpskim najcenjenijim naučnikom, Nikolom Teslom”, da 17 stilizovanih soba nude više prostora nego uobičajeni butik hoteli i da je smešten u jednoj od najpopularnijih beogradskih rezidencijalnih zona, Vračaru.\nTelegraf piše da gosti ne mogu biti centralnije smešteni nego u Belgrade Art Hotelu, koji se nalazi u samoj glavnoj pešačkoj ulici, Knez Mihailovoj, i da je taj hotel sa četiri zvezdice prožet kosmopolitskim duhom.\nKada je reč o hotelu Smokvica Bed & Breakfast, britanski list navodi da je “čuveni Hemptons dobio balkansku verziju u ovom intimnom B&B smeštaju”, čijih osam “rustičnih i šik soba nude vrednost za novac, dok je šarmantna restoranska bašta jedna od najpopularnijih u ovom kraju”.


Press Online :: Politika :: Vučić: Srbija će kupiti oružje od Izraela\nVučić: Srbija će kupiti oružje od Izraela\nPredsednik Srbije Aleksandar Vučić rekao je da Srbija namerava da kupi oružje od Izraela i da to neće biti mala isporuka.\nU intervjuu za izraelski Džeruzalem post (The Jerusalem Post) Vučić je rekao i da Srbija namerava da otvori diplomatsku misiju i ekonomsku kancelariju u Jerusalimu.\n- Pored naše ambasade u Tel Avivu otvorićemo vrlo uskoro u Jerusalimu, ne samo kancelariju naše privredne komore, već i zvaničnu državnu kancelariju sa srpskom zastavom - rekao je Vučić, a prenosi N1.\nNa marginama konferencije Američko-izraelskog saveta za javne poslove u Vašingtonu, Vučić je odgovarajući na pitanje o antiizraelskoj kampanji bojkota, izolacije i sankcija (BDS) u Zapadnoj Evropi rekao da srpska nabavka oružja iz Izraela "neće biti mala isporuka".\n- Niko u Srbiji nije čuo za taj pokret bojkota (BDS) - rekao je on i dodao da Srbija "nije plodno tle za antisemitske poruke" i da BDS u Srbiji ne postoji.\nPredsednik Srbije pozdravio je inicijativu predsednika SAD Donalda Trampa za Bliski istok i dodao da od Izraelaca i Palestinaca zavisi postizanje rešenja.\nNa pitanje o glasanju u Ujedinjenim nacijama, gde se Izrael, kako tvrdi izraelska vlada, pristrasno napada, Vučić je rekao da Srbija "uvek može da bude uzdržana" kad je reč o antiizraelskim rezolucijama.\nVučić je, kako navodi danas izraelski list, poznat po snažnoj podršci Izraelu i jevrejskoj dijaspori, a u svom govoru u Vašingtonu rekao je da Srbija planira da otvori diplomatsko i ekonomsko predstavništvo u Jerusalimu.\nU tekstu se navodi i da su Vučićevog dedu ubile ustaše i proterale njegovu porodicu tokom Drugog svetskog rata, te da je on veoma svestan "smrtne opasnosti antisemitizma i fašizma" i da se energično zalaže za podizanje memorijalnog centra na mestu nekadašnjeg koncentracionog logora Staro sajmište u Beogradu, gde su tokom nacističke okupacije ubijani Srbi, Jevreji i Romi.\nPodseća se i da je na zgradi Predsedništva u Beogradu povodom Međunarodnog dana sećanja na Holokaust bila postavljena žuta zastava sa Davidovom zvezdom i rečju "Jude" (Jevrejin), da podseti na bedž sa žutom zvezdom koje su Jevreji morali da nose za vreme nacista, kao i da je Srbija bila prva zemlja koja je usvojila Zakon o restituciji jevrejske imovine zaplenjene tokom Holokausta.\n- Nikada više - zaključio je Vučić za izraelski Džeruzalem post.


Nova američka vojna strategija — zamenjen redosled glavnih neprijatelja - Sputnjik Srbija\n22:38 22 Jun 2021\n16:55 19.01.2018 (osveženo 18:16 19.01.2018) Preuzmite kraći link\n„Međudržavno strateško suparništvo, a ne terorizam, sada predstavlja osnovnu brigu u sferi nacionalne bezbednosti SAD. Kina je strateški konkurent koji koristi predatorsku ekonomsku taktiku za pretnje susedima i bavi se militarizacijom u Južnokineskom moru. Rusija je narušila granice susednih država i koristi pravo veta u odlukama svojih suseda u oblasti ekonomije, diplomatije i bezbednosti“, navodi se u dokumentu.\nDodaje se da se nezakonita dejstva Severne Koreje i njena nerazumna saopštenja nastavljaju, bez obzira na osudu Ujedinjenih nacija i sankcije, dok Iran, kako je navedeno, nastavlja da „seje nasilje i ostaje najznačajniji izazov za stabilnost na Bliskom istoku“.\nSjedinjene Američke Države se suočavaju s rastućom pretnjom „revizionističkih država“ kakve su Rusija i Kina, koje žele da postroje svet po svojim „autoritarnim modelima“ i zloupotrebljavaju pravo veta, izjavio je Matis.\n„Kina i Rusija u ovom trenutku podrivaju međunarodni poredak iznutra, koristeći njegove prednosti i istovremeno razarajući njegove osnove i ’pravila bezbednog saobraćaja‘“, navedeno je u dokumentu.\nU novoj strategiji Pentagona navedeno je da „Rusija teži da iskoristi pravo veta protiv odluka zemalja na njenoj periferiji u oblasti uprave, ekonomije i diplomatije kako bi prodrmala NATO i promenila strukture bezbednosti i ekonomije u Evropi i na Bliskom istoku“.\n„Korišćenje novih tehnologija za diskreditaciju i podrivanje demokratskih procesa u Gruziji, na Krimu, na istoku Ukrajine već izaziva dovoljnu zabrinutost, ali kada se to poveže sa širenjem i modernizacijom nuklearnog arsenala, izazov postaje očigledan“, navedeno je u dokumentu.\n„Dugoročno strateško suparništvo s Kinom i Rusijom predstavlja principijelni prioritet za Ministarstvo odbrane i zahteva povećanje stalnih investicija zbog razmere pretnje koju Rusija i Kina danas predstavljaju za bezbednost i procvat SAD, kao i zbog mogućnosti jačanja tih opasnosti u budućnosti. Paralelno s tim Ministarstvo odbrane će podržavati napore za obuzdavanje i suprotstavljanje režimima-izrodima, kao što su Severna Koreja i Iran, uništavati terorističke pretnje Sjedinjenim Državama i konsolidovati svoje snage u Iraku i Avganistanu“, piše u novoj odbrambenoj strategiji SAD.\nVojna prednost SAD iščezava\nDžejms Matis je istakao da vojna prednost SAD u vazduhu, na kopnu, na moru, u kosmosu i sajber-prostoru iščezava.\n„U ovom vremenu promena naše vojne mogućnosti su jake, iako naša prednost u svim oblastima — u vazduhu, na kopnu, u moru, u kosmosu i u sajber-prostoru postepeno nestaje“, rekao je Matis.\nPrema njegovim rečima, munjeviti razvoj tehnologije u uslovima kada je budžet nedovoljno veliki podriva mogućnosti Oružanih snaga SAD.\nU novoj američkoj vojnoj strategiji je navedeno da je dugoročno strateško suparništvo s Kinom i Rusijom prioritet za SAD i da zahteva povećanje investicija u odbranu. U dokumentu je ocenjeno da to što „Rusija podriva demokratske procese“ i „širi svoj nuklearni potencijal“ predstavlja pretnju za SAD.\nsuparništvo, vojna strategija, terorizam, Pentagon, Džejms Matis, Severna Koreja, Kina, Iran


EK i ECB pokrenuli "FI kompas" • SENAT.me\nⓈ > Finansije i investicije > EK i ECB pokrenuli “FI kompas”\nEvropska komisija u saradnji sa Evropskom investicionom bankom (EIB) pokrenuli su internet platformu “kompas finansijskih institucija” (FI-compas). FI kompas je novi savjetodavni servis o finansijskim instrumentima Evropkih strukturnih i investicionih fondova. Ovaj servis predstavlja dio savjetodavnog centra tipa “sve na jednom šalteru”, koji je pokrenut kao značajni dio investicionog plana EU.\nRad na ostvarivanju investicionog plana odvija se brzo. Samo 50 dana nakon što je predsjednik Junker objavio plan za investicionu ofanzivu EU, komisija je već predložila zakonodavni prijedlog o Evropskom fondu za strateško investiranje. Time bi se mobilisalo makar 315 milijardi eura u privatnim i javnim investicionim fondovima širom EU. Pokretanjem FI-kompasa Komisija i EIB su na putu da ostvare drugi postulat investicionog plana da se investicije zaista dogode unutar privrede. Cilj drugog postulata je povećanje tehničke podrške i pružanje transparentnosti investitorima. Transparentna mreža održivih projekata biće pokrenuta sa EIB-om tokom 2015. godine.\nNova platforma “FI-kompas” pokrenuta je tokom dvodnevne konferencije kojoj su prisustvovali podpredsjednik EK za radna mjesta, rast i konkurentnost Jirki Katainen, komesar za regionalnu politiku Korina Krecu i potpredsjednik EIB-a Vilhem Molterer. Govoreći o projektu, Katainen je izjavio: “Postoje sredstva, ali investitori imaju potrebu da se informišu o projektima sa dobrom strukturom i da dobiu tačne informacije kako bi se spojile investicije sa tokovima provjerenih projekata. Želimo da ubrzano radimo na tehničkom središtu koje će nuditi savjete i pomoć investitorima na jednom mjestu. Pokretanje fi-kompasa predstavlja važan korak u pravom smjeru”.\nKomesar za regionalnu politiku Korina Krecu je izjavila: “Pozdravljam pokretanje fi-kompasa kako bi se ujedinili naša znanja u cilju dobijanja najboljeg uticaja na terenu. Odličan primjer služi kao inspiracija za ostale države, naročito za one koje se bore za korištenje finansijskih instrumenata EU i kao način efikasnog korišćenja sredstava. Pozivam države članice da udvostruče iznose investicija koje se kanališu putem finansijskih instrumenata u novom periodu programiranja”.\nPotpredsjednik EIB-a Vilhelm Molterer se nadovezao: “EIB sa svojom tehničkom, sektorskom i za zemlju pojedinačno speifičnom espertizom ima potencijal da ohrabri više široke upotrebe finansijskih instrumenata. Njihova ekspertiza široko je poznata Komisiji i među državama članicama. Koristićemo ih za pružanje pomoći koristnicima fondova EU ciljnih projekata sa visokom ekonomskom vitalnošću”.\nPlatforma IF-kompas će omogućavati državama članicama da imaju koristi od finansijskih instrumenata pod evropskim strukturnim i investicionim fondovima, jer će koheziona politika imati centralnu ulogu u dostizanju ciljeva iz investicionog plana, u smislu strateških i isplativih investicija, stvaranju radnih mjesta i održivom razvoju.\nInvesticioni plan je postavio kao ciljeve dvostruku upotrebu finansijskih instrumenata u periodu 2014-20, i po osnovu korišćenja, prinos na svaki uloženi euro u državi članici biće povećan. Fi-kompas, koji su osnovali EK i EIB, namjenjen je boljem angažovanju i jačanju ekspertize organa upravljanja i zainteresovanih strana koje rade sa pomenutim finansijskih instrumentima.\nU finansijske instrumente spadaju pozajmice, garancije, učešće u kapitalu, rizični kapital i ostali instrumenti koje nose rizike, najverovatnije kobinovanih sa subvencioniranim kamatnim stopana ili subvencioniranom naknadom za garancije. Finansijski instrumenti predstavljaju efektivan način za izvore korišćenja sredstava iz budžeta EU koji omogućavaju investicije u privredi.\nRegulative Evropskih strukturnih i investicionih fondova (ESI fondovi) za period 2014-2020 imaju širi obim finansijskih instrumenata kako bi se uključili svi tematski ciljevi i svh pet ESI fondova: Evropski fond za regionalni razvoj, Kohezioni fond, Evropski strukturni fond, Evropski fond za poljoprivredni razvoj i Evropski fond za pomorstvo i ribarstvo.\nKomesari za regionalnu politiku, poljoprivredu i ruralni razvoj; zaposlenje, socijalna pitanja i mobilnost radnika; životnu sredinu, pomorstvo i ribarstvo, potrpredsjednik EIB-a i generalni direktor EIF-a potpisali su memorandum o saradnji o partnerstvu za tehničku podršku i savjetodavne usluge kako bi pomogli upotrebu finansijskih instrumenata pod ESI fondovima i programom za zaposlenje i socijalnu inovaciju.\nPlatforma “FI-kompas” će se izgrađivati tokom vremena i tokom 2015. godine biće pokrenuta inicijativa “multiregionalna podrška” koja će okupiti uprave i finansijske institucije. Inicijativa ima za cilj da podrži potencijalnu upotrebu finansijskih instrumenata u investiranju kod prioritetnih područja koje dijele regioni iz barem dvije države članice EU.\nOznake ECB EIB @me euro European Commission Evropska komisija (EK) Finansije fondovi Internet krediti @me


BalkanMagazin :: Druga istražna bušotina u Republici Srpskoj\nutorak, 28. decembar 2021 16:09\nKompanija NIS nastavila je razvoj projekta „Obudovac“ u opštini Šamac, Republika Srpska (BiH), i započela bušenje istražne bušotine Obudovac 03. Radovi, čiji je cilj potvrđivanje i pronalaženje novih rezervi nafte i gasa, biće izvedeni u skladu sa najvišim ekološkim propisima i završeni tokom januara 2022. godine. (Foto: Pexels)\nBušenje istražne bušotine Obudovac 03. će izvršiti „Naftagas Naftni servisi“ NIS-a korišćenjem savremene opreme i uz poštovanje najviših standarda koji regulišu oblast bezbednosti na radu, navodi se u saopštenju ove kompanije.\nPrema projektu, bušenje će biti izvršeno na dubinu od 2.100 metara.\nPre početka aktivnosti predstavnici kompanije upoznali su resorno ministarstvo, lokalnu samoupravu i meštane o istražnim radovima.\nRadove u oblasti istraživanja i proizvodnje nafte i gasa na teritoriji Republike Srpske NIS realizuje preko zavisnog društva „Jadran-Naftagas“ koje poseduje koncesiju za istraživanje i proizvodnju ugljovodonika (sirove nafte i gasa) na celoj teritoriji Republike Srpske. Osnovni zadatak i cilj "Jadran-Naftagasa" je da se otkriju komercijalne rezerve nafte i gasa kako bi počela komercijalna proizvodnja na teritoriji Republike Srpske.\nU 2013. godini obavljeno je bušenje prve istražne bušotine „Ob-2“ u selu Obudovac, a godinu dana kasnije tokom ispitivanja dobijena je nafta čiji je kvalitet ispitivan u laboratorijama Naučno-tehnološkog centra NIS-a u Novom Sadu.\nUtvrđeno je da se radi o nafti koja je već zastupljena u Panonskom basenu i slični tipovi nafte se proizvode i u Srbiji. Analizom i definisanjem parametara ležišta u toku probnog rada bušotine „Ob-02“ od avgusta 2019. do kraja ove godine stekli su se uslovi za dalji razvoj projekta na istražnom području „Obudovac“.\nNIS je obezbedio sredstva za novi investicioni ciklus, a rokovi radova zavisiće i od uslova vezanih za pandemiju korona virusa.


Mali proizvođači sira: Problem je što dajete maksimalan kvalitet za neku prosečnu cenu - Agromedia\nPočetna » Agro teme » Prehrambena industrija » Mali proizvođači sira: Problem je što dajete maksimalan kvalitet za neku prosečnu cenu\nPorodica Radišić, Petar i Zorica, u bačkom selu Čurug bave se uzgojem krava i proizvodnjom različitih vrsta sireva. Sa njima smo razgovarali o tome koliko su oni zadovoljni isplativošću govedarstva i prerade mleka, kao i o tome koji su najveći problemi kod ove proizvodnje.\nRatarska proizvodnja ne pojeftinjuje stočarsku\nPorodica Radišić uzgaja oko 20 grla rase crni holštajn. Takođe na oko 100 hektara bave se ratarskom proizvodnjom koja uključuje uzgoj kukuruza, pšenice, raži, soje i deteline koje koriste u ishrani stoke.\nNa pitanje koliko im to pojeftinjuje stočarsku proizvodnju naši sagovornici ističu da ništa ne pojeftinjuje jer hrana ima svoju tržišnu cenu.\n„Svi ljudi misle da ako proizvodiš hranu za životinje, sve izađe jeftinije, što je apsolutno netačno. Da biste proizvodili hranu vama je potrebno vreme, energija, radna snaga, određeni kapital, sve ima svoju tržišnu cenu. Međutim benefit je to što znamo šta dajemo životinjama i zato proizvodimo hranu“, rekao je Petar Radišić.\nTradicija proizvodnje sira koja se prenosi sa svekrve na snajku\nNjegova supruga Zorica ističe veoma interesantnu činjenicu. Oni su sada već četvrta generacija koja čuva tradiciju proizvodnje sira, a ono što je karakteristično je da se ona prenosi sa svekrve na snajku.\n„Mi proizvodimo sitan sir, sir u kriški, rolovani sir običan i sa dodacima origana, bosiljka, prženog susama, ljute tucane paprike, vlašca. Imamo i polutvrde sireve, to je naš „Ambasador“ koji je sir sa zrenjem od minimum tri meseca, a kada je reč o tvrdim sirevima imamo „Čuružano“ sa minimalnim zrenjem od šest meseci i halumi sir za grilovanje“, istakla je naša sagovornica koja sa svojim suprugom drži radionicu za izradu sira „Farmer“.\nFarmaceutski mantil je zamenila proizvodnjom sira\nKada je u pitanju plasman njihovih proizvoda, ona ističe da prodaju u malim prodavnicama po Novom Sadu i Beogradu koje su specijalizovane za otkup delikatesa, a svi zainteresovani imaju mogućnost da dođu i kod njih u Čurug.\nZanimljiv podatak je da je naša sagovornica posao farmaceuta zamenila poljoprivrednom proizvodnjom.\n„Zadovoljna sam odlukom, radim samo za sebe, jeste da je to dosta teži posao i da nemate radno vreme nego se radi od jutra do mraka, a nekad i po mraku. Opet drago mi je da stvaram nešto svoje“, rekla je Zorica.\nLjudi zbog ekonomske situacije kupuju jeftinije, ne kvalitetnije\nNa pitanje koliko su zadovoljni uslovima u preradi mleka i proizvodnji sira, odgovara da pak time nisu zadovoljni. Kao najveći problem ističe problem plasmana proizvoda.\n„Problem je jer vi dajete maksimalan kvalitet za neku prosečnu cenu, a nešto što nije odgovarajućeg kvaliteta plasira se po nezasluženoj ceni. To je samim tim direktna konkurencija, jer zbog ekonomske situacije u našoj zemlji svi će prvo gledati da kupe ono što je jeftinije, a ne kvalitetnije“, rekla je za kraj Zorica Radišić i dodala da posećuju festivale i sajmove i na taj način rade promociju i degustaciju svojih proizvoda.\nAgro govedarstvo holštajn rasa kravlji sir mali prerađivači prerada mleka


Tadiæ: Država æe spreèiti nasilje - B92\nTadiæ: Država æe spreèiti nasilje\nBeograd -- Pred Povorku ponosa, predsednik Srbije Boris Tadiæ poruèuje da æe država uèiniti sve da zaštiti graðane od nasilja.\nIzvor: B92, Beta, Tanjug petak, 18.09.2009. | 12:10 -> 19:17\nPredsednik Tadiæ poruèio je da æe država reagovati na svaki vid nasilja na ulicama Beograda i da neæe dozvoliti da se stvori atmosfera haosa. On je najoštrije osudio divljanje navijaèa i napade na strane državljane prethodnih dana i naveo da nadležni državni organi moraju da uèine sve da se poèinioci nasilja uhapse i najstrože kazne, saopštila je Pres služba predsednika.\nTadiæ je precizirao da æe država uèiniti sve da zaštiti graðane bez obzira na njihovu nacionalnu, versku, polnu ili politièku orijentaciju, jer nijedna grupa, ma kakav predznak imala, ne sme da poseže za pretnjama i nasiljem, niti da uzima pravdu u svoje ruke i ugrožava živote onih koji drugaèije misle ili jesu drugaèiji.\nVanredna konferecija organizatora\nPredstavnici Organizacionog odbora “Povorke ponosa” saopštili su da æe u subotu prepodne organizovati venrednu konferenciju za novinare. Na konferenciji æe govoriti predstavnici Organizacionog odbora.\nOstali detalji nisu poznati.\nU Srbiji æe se Ustav, zakoni i javni red i mir poštovati, a bilo kakvi napadi na vojsku, policiju, novinare, službena lica, kao i ostale graðane, neæe se tolerisati i protiv poèinilaca æe se preduzeti sve zakonske mere, rekao je Tadiæ.\nPodsetimo, Vlada Srbija je juèe, povodom predstojeæe "Povorke ponosa", konstatovala da državni organi treba da obezbede slobodno ispoljavanje jednakosti i razlièitosti.\nLjajiæ: Bezbednost graðana u prvom planu\nMinistar rada i socijalne politike Rasim Ljajiæ ocenio je da je predstojeæa "Povorka ponosa" izuzetno rizièan skup i da bezbednost graðana mora biti u prvom planu, jer je važno kakva æe slika otiæi u svet.\nLjajiæ je novinarima rekao da, u skladu sa Zakonom protiv diskriminacije, svaki graðanin pojedinac, grupa i udruženje ima pravo na izražavanje politièkog i svih drugih stavova, "ali da je ovo situacija u kojoj je bezbednost graðanja na prvom mestu u odnosu na sve ostalo".\n"Imamo promenu prioriteta i najvažnije je tog dana obezbediti red i mir, ma šta mi pojedinaèno mislili o toj manifestaciji", istakao je Ljajiæ i naglasio da "nazovi patriote, koje sada pozivaju na kontra okupljanja, ne èine dobro zemlji".\nNovi potez protivnika Povorke\nNakon najava da æe izlaskom na ulice pokazati stav o povorci ponosa, ali i pretnji da uèesnici znaju šta ih èeka, protivnici povorke otišli su korak dalje.\nNS: Tadiæ i Vlada na èelo kolone\nNova Srbija saopštila je da bi predsednik Srbije Boris Tadiæ i kompletna Vlada Srbije trebalo da budu na èelu Povorke ponosa, jer su podržali Zakon o zabrani diskriminacije.\n"NS smatra da predsednik države Boris Tadiæ i premijer Mirko Cvetkoviæ sa èlanovima vlade treba da budu na èelu kolone s obzirom da su podržali Zakon protiv diskriminacije i izbegnu licemerje i postanu aktivni uèesnici te manifistacije", piše u saopštenju NS.\nTa stranka je pozvala državne organe u Srbiji da otkažu najavljenu Povorku ponosa i time, kako se navodi, izbegnu rizike za održavanje tog skupa. NS je navela da se protivi Povorci ponosa jer se, kako se navodi, njenim održavanjem urušavaju porodiène i moralne vrednosti.\nSrpski narodni pokret “1389“ prosledio je svim beogradskim redakcijama i-mejl da æe otkupljivati fotografije uèesnika “Parade ponosa“ da bi ih objavljivao na “jednom sajtu“, “kako bi roditelji mogli da prepoznaju seksualno devijantne osobe i zaštite decu od njihovog štetnog uticaja“.\n"Kasnije æemo videti kako æe se to odvijati. Samo slikanje nije krivièno delo, ali kasnije, kontekst u koji æe biti stavljene te fotografije - to æemo sve videti”, kaže portparol Republièkog javnog tužilaštva Tomo Zoriæ.\n“Ja vam sada ne mogu odgovoriti tako na jedno hipotetièko pitanje, moraæemo da vidimo kako se one koriste, pa æemo onda moæi da damo precizniji odgovor", rekao je on.\nU Koaliciji protiv diskriminacije kažu da pozivi na nasilje ekstremnih grupa, ne samo Ustav, veæ i nedavno izmenjeni Krivièni zakonik, definiše kao poziv na linè, što je krivièno delo kažnjivo zatvorom.\n“I samo pripremanje, pozivanje ili proganjanje, ili bilo šta drugo, predstavlja veæ samo krivièno delo. Ono se kažnjava sa tri godine, ili malo blaže, ali je svakako krivièno delo”, objasnio je Goran Miletiæ iz Koalicije za borbu protiv diskriminacije.\nÐilas: Grad èini sve da ne bude nasilja\nGradonaèelnik Beograda Dragan Ðilas izjavio je da su ocene da je najavljena “Parada ponosa” manifestacija visokog rizika, pored ostalog, posledica èinjenice da za nasilje na prethodnoj takvoj manifestaciji niko nije kažnjen.\n"Ona je takva, izmeðu ostalog, i zato što niko od uèesnika nereda na prethodnoj paradi (2001. godine) nije kažnjen", kazao je Ðilas i ocenio da njegova ranija izjava da se ne slaže i ne razume potrebu za organizacijom povorke neæe doprineti neredima.\n"Mi æemo kao grad uèiniti sve da se glave ne lome i da se imovina Beograda ne uništava. Krizni štab æe zasedati sve vreme, a zamolili smo i televiziju Studio B da celu manifestaciju pokrije sa što više kamera", naveo je Ðilas.\nPrijavljena jedino "Povorka ponosa"\nZa subotu uveèe ili nedelju pre podne u centru Beograda, danas do 13 sati nijedna od organizacija ili grupa graðana nije prijavila organizovanje skupa, osim uèesnika "Povorke ponosa", reèeno je u Ministarstvu unutrašnjih poslova.\n"Povorka ponosa", koju organizuju udruženja za zaštitu prava lezbejske, gej, biseksualne i transrodne populacije (LGBT), najavljena je za nedelju, 20. septembar u centru Beograda, sa poèetkom u 11.sati, a toj manifestaciji posebno se protive desnièarske i nacionalistièke organizacije.


Ukusi Vojvodine ove godine - između alasa i talasa na Ribarcu\nZadržaćemo atmosferu otvorenog prostora, kao i vojvođanskog ambijenta\nUkusi Vojvodine 2020 između alasa i talasa na Ribarskom ostrvu\nPoštovani ljubitelji vojvođanske gastronomije, konačno smo pronašli mogućnost da i ove, po svemu neobične godine, održimo 4. Festival gastronomije "Ukusi Vojvodine".\nImajući u vidu zabrane okupljanja u parkovima, a time i nemogućnost pridrźavanja mera, odlučili smo da ovogodišnji festival, u smanjenom obimu bude održan u bašti restorana Berta Gastro Pub na Ribarskom ostrvu 12 - 13. septembar 2020 godine.\nNa ovaj način, zadržaćemo atmosferu otvorenog prostora, kao i vojvođanskog ambijenta, jer se restoran nalazi u blizini Dunava.\nNaši učesnici će, uz poštovanje mera distance i opreza, ipak moći direktno da prezentuju svoje proizvode publici, a samu posetu ćemo lakše kontrolisati i, uz dobru organizaciju, smena publike će biti tokom dana omogućena u broju koji je dozvoljen, navodi se u najavi.\nhrana manifestacija Novi Sad ribarac ukusi vojvodine


Mišić nakon sastanka sa Bosićem: Reformska agenda vodi u provaliju - Klix.ba\n10.8.2015. u 18:07\nPredsjednica Saveza sindikata Republike Srpske Ranka Mišić rekla je nakon sastanka sa predsjednikom SDS-a Mladenom Bosićem da put kojim su RS i FBiH krenule nije put koji rješava probleme, nego put koji vodi u provaliju.\nRazgovor predstavnika sindikata i SDS-a uslijedio je nakon što je u petak Predsjedništvo Saveza sindikata pozvalo predsjednike stranaka i klubova poslanika u Narodnoj skupštini RS na razgovor o reformskoj agendi, sa akcentom na tržište rada i socijalne i ekonomske reforme.\nMišić je rekla da je agenda spisak obaveza BiH ispostavljenih od međunarodnih finansijskih institucija kako bi se dobile pare za budžete na svim nivoima u BiH.\n"Tražili smo otvoreno da nam kažu šta je agenda, šta donosi građanima, nezaposlenima, penzionerima, šta znači za radnika koji nije dobio 15 plata i ima sedam godina neuvezanog staža, šta će donijeti za radnika koji radi za 370 KM i za ženu koja radi, a namjerava da rodi dijete", upitala je Mišić.\nStrah od smanjenja radničkih prava\nOna je istakla da svi očekuju da bude bolje, ali da agenda traži zakone koji će zaštititi investitore, a da to nije sreća za radnike i za penzionere.\n"Riječ je o setu zakonskih rješenja koja će umanjiti prava svakom od kategorija na koje se odnose. Ako se desi donošenje zakona o radu, sigurno je da će biti smanjena radnička prava", naglasila je Mišić.\nOna je istakla da ne želi da se desi donošenje zakona o radu kao u FBiH, te da zbog toga sindikat vodi razgovore sa parlamentarnim strankama u RS.\nPredsjednica Saveza sindikata je navela da u BiH ne mogu da se primjenjuju rješenja kao u EU, jer je u evropskim zemljama satnica 12 eura, a u BiH nešto više od jedan euro.\n"Ovo je užasno težak trenutak za radnike i građane, opravdan je strah da put kojim smo krenuli nije put koji rješava probleme, nego put koji vodi u provaliju", naglasila je Mišić.\nBosić je rekao da je predlaganje reformi ustvari plod ucjena od MMF-a i međunarodne zajednice koja traži reforme kako bi dala nove kredite.\n"Mi nismo protiv donošenja novih zakona, ali to treba raditi u dogovoru s onima koji su zainteresovani. SDS neće podržati nijedan zakon koji se tiče radnika, ako Savez sindikata ne učestvuje u njegovom donošenju i ako je to evidentno protiv interesa radnika", rekao je Bosić.\nOn je kazao da prije zakona o radu mora profunkcionisati pravna država i borba protiv kriminala i korupcije.\n"Zalažemo se za reforme, one moraju biti poštene, prioritet je vratiti ili ući u trag parama koje su isisane iz budžeta, a zakonska rješenja moraju biti rezultat dogovora socijalnih partnera", rekao je Bosić.\nSastanku u Domu sindikata je prisustvovao i predsjednik Kluba poslanika SDS-a u Narodnoj skupštini RS Vukota Govedarica.\nAgenda: Tržište rada\nU dijelu reformske agende u vezi sa tržištem rada navedeno je da postojeći zakoni o radu u značajnoj mjeri više ne odražavaju društvene i ekonomske odnose u BiH, da su u pojedinim odredbama kontradiktorni sa drugim propisima, nejasni i nedovoljno fleksibilni.\nVlasti u BiH obavezale su se kroz agendu da će vlade poboljšati zakone o radu, kako bi se povećala fleksibilnost radnih uslova, zaposlenje na pola radnog vremena i omogućilo određivanje plata na osnovu vještina, kvalifikacija, nivoa iskustva i učinka.\nU FBiH je novi zakon o radu usvojen, dok se u RS donošenje novog zakona o radu najavljuje do kraja godine.\nPored navedenog, u agendi je kao značajan potencijal BiH označena radna snaga za koju se naglašava da trenutno nije dovoljno iskorištena.\n"Niska stopa aktivnosti radno sposobnog stanovništva i visoka stopa nezaposlenosti ograničavaju mogućnosti razvoja", istaknuto je u agendi.\nDa bi se smanjili troškovi rada, privukli investitori i više ljudi zaposlilo u formalni sektor neophodno je značajno smanjenje doprinosa socijalne zaštite. Agendom je propisano da je to moguće samo uz obezbjeđenje dodatnih sredstava za vanbudžetske fondove.\nVlasti su pristale da će raditi i na obeshrabrivanju rada u sivoj ekonomiji, uključujući sprečavanje prijava nižeg dohotka kao osnove za obračun i plaćanje poreza i doprinosa. U isto vrijeme, entiteti će pojačati svoje inspekcije rada i povećati kazne za kršenje zakona o radu.\nMladen Bosić Ranka Mišić Reformska agenda\nBiskup Komarica služio prvu misu u Krnjeuši nakon 74 godine\n10.08.2015. u 18:36


DTS: Logistika je u ekspanziji - Market Network Market Network\nKompanija Delta transportni sistem – DTS osnovana je 2008. godine i specijalizovana je za pružanje logističkih usluga. DTS nije samo transport već i ceo spektar usluga: od transporta, preko skladištenja i špedicije, do manipulacije robom\nLazar Petrović, direktor DTS\nU domenu logistike, u DTS-u sve funkcioniše precizno. Tim zaposlenih razvija logistička rešenja za klijenta i omogućava ostvarivanje brze i kvalitetne usluge. DTS poseduje i najveću flotu u Srbiji koju čine vozila različite nosivosti prilagođena transportu robe različitog temeperaturnog režima.\nOsnovu poslovanja Delta transportnog sistema čine outsourcing transportne i skladišne usluge koje podrazumevaju obezbeđivanje transportnih kapaciteta, primenu tržišnih praksi i odabir troškovno najefikasnijeg modela transporta za klijente.\n– DTS je do pre osam godina bio u sistemu kompanije Delta DMD. Izdvojili smo se 2008. kada smo i prepoznali razvoj tržišta i budućnost logistike. Logistika je deo svih nas – kaže Lazar Petrović, direktor DTS-a, i dodaje da u Srbiji, nažalost, logistika nije privredna grana, već se tretira kao delatnost u okviru kompanija.\n– Logistika bi trebalo da bude privredna grana jer raste brže od BDP-a u razvijenim zemljama. Tržište logistike kod nas je u fazi razvoja, retke su kompanije koje su prepoznale interes da logističke operacije prepuste firmama kojima je to osnovna delatnost. Dolazi vreme kada će trošak logistike biti komparativna prednost – objašnjava Lazar Petrović.\nOd domaćeg do međunarodnog transporta\nLogističkim uslugama Delta transportni sistem, pokriva kompletnu teritoriju Srbije. Specijalizovan je za prevoz robe široke potrošnje, dok kvalitet usluga koje pruža potvrđuje dugogodišnja saradnja sa svim vodećim maloprodajnim lancima u Srbiji. Više od hiljadu vozila dnevno pređe više od 105.000 kilometara i transportuje više od 5.500 paleta na 6.000 istovarnih mesta.\n– Posedujemo vozila nosivosti od dve do 25 tona, različitih temperaturnih režima prevoza. Osim FMCG industriji, pružamo i usluge prilagođene hemijskoj industriji, industriji bele tehnike, merkantilnoj robi i auto-industriji – kaže Lazar Petrović.\nDelta transportni sistem 2012. godine počeo je poslovanje i u međunarodnom transportu.\n– Sarađujemo sa preko 260 klijenata kojima pružamo usluge prevoza u više od 27 zemalja Evrope, sa preko 1.000 transportnih paleta i 12.000 kilometara na dnevnom nivou – objašnjava Petrović.\nU DTS-u pažnju posvećuju i marketingu, koji je, prema rečima direktora, veoma važan za logistiku.\n– Kvalitet usluge i prepoznatljivost brenda (čak i u logistici) predstavlja razliku među konkurentima. MN


Srbija polako, ali sigurno, ide ka onoj budućnosti u kojoj je Zoran Đinđić rekao da ćemo se sresti, a otvaranje pregovora o članstvu u EU će biti ključan korak u tom pravcu, rekao je danas izvestilac Evropskog parlamenta za Srbiju Jelko Kacin.\n"Atentat na premijera Đinđića je bio brutalan prekid demokratizacije Srbije nakon pada Miloševića", ukazao je Kacin napominjući da su izvršioci atentata imali aktivnu podršku nekih političkih struktura i da je zato od presudne važnosti za uspostavljanje pune vladavine prava u Srbiji da istraga o pozadini atentata dođe do kraja.\nĐinđić je tada ostao gotovo potpuno usamljen u svojoj viziji moderne Srbije, smatra Kacin, ali danas vidimo da njegova žrtva nije bila uzaludna i da je njegov uticaj na istoriju Srbije daleko veći nego što smo to mogli da zamislimo.\n"U Srbiji sada postoji čvrst konsenzus oko potrebe evropskih integracija, pragmatizam je postao sastavni deo političkog života, a gotovo sve partije se nadmeću u tome ko više poštuje i nastavlja Đinđićevo političko nasleđe", naveo je izvestilac.\nĐinđićeve ideje su, kako ocenjuje, preobrazile Srbiju, posle njegovog tragičnog kraja, a etika odgovornosti polako zamenjuje etiku principa kako se jednom sam Đinđić izrazio.\nTo je njegova najveća politička pobeda iz koje svi srpski lideri mogu mnogo da nauče, navedeno je u saopštenju Kacina.


Skupština Kosova danas o Nenadu Rikalu\nPoslanici Skupštine Kosova održaće danas plenarnu sednicu na kojoj će se govoriti i o slučaju ministra poljoprivrede Nenada Rikala.\nPoslanička grupa Demokratskog saveza Kosova zatražila je interpelaciju premijera Ramuša Haradinaja kako bi se Skupština informisala o javnim optužbama protiv ministra poljoprivrede, šumarstva i ruralnog razvoja Nenada Rikala koji je optužen da je na Kosovu počinio ratni zločin.\nOsim o ovoj tačci, poslanici će imati i vreme za izjave van dnevnog reda i poslanička pitanja. Na dnevnom redu Skupštine je i razmatranje pedloga-odluke o formiranju parlamentarnih komisija.\nSkupština Kosova održala je i juče sednicu na kojoj je trebalo da se govori o vladinom programu za period od 2018. do 2020. godine. Umesto o predloženom, pojedini poslanici raspravljali su o učešću “Srpske liste” u Vladi i zavisnosi od Beograda.\n06.03.2021 Donja Gušterica: Mladić se razneo bombom (3163)


MK Group obradovala novogodišnjim poklonima Zajednicu mladih pri SOS Dečijem selu - Advertiser Serbia\nS ovim u veziAleksandar Kostićhumanitarne akcijekompanijeMK GroupSOS Dečijeg sela\nKRALJEVO – MK Group je obradovala novogodišnjim poklonima devojke i mladiće iz „Zajednice mladih” pri SOS Dečijem selu u Kraljevu.\nAkcija se tradicionalno organizuje otkako je kompanija pre 9 godina izgradila „Kuću za mlade” čime je trajno omogućila humanije uslove za odrastranje tinejdžera bez roditeljskog staranja, a poklone je uručio Aleksandar Kostić, potpredseednik MK Group.\n„Saradnja MK Group i organizacija SOS Dečija sela Srbija ušla je u prvu deceniju. Od 2012. do danas, kompanija i porodica Kostić, pružaju nam snažnu podršku u stvaranju boljih uslova života za decu i mlade o kojima brinemo. Izgradnja ’Kuće za mlade’ bio je prvi u nizu projekata koje smo zajednički realizovali, a danas, punih deset godina kasnije, u kompaniji MK Group imamo pouzdanog partnera koji u svim segmentima podržava naš rad sa mladima, ali i druge programe koje realizujemo u lokalnim zajednicama širom Srbije. Presrećni smo što je gospodin Kostić i pored obaveza koje prate kraj godine uspeo da izdvoji vreme i provede dan u druženju i razgovoru sa našim srednjoškolcima i studentima. Za njih je ovo prilika da u neformalnoj atmosferi uče od jednog od najboljih menadžera Srbije koga, zbog prirode odnosa, doživaljavaju kao člana porodice. Upravo u porodičnom duhu protekao je i ovaj susret”, rekla je Vesna Mraković Jokanović, nacionalna direktorka organizacija SOS Dečija sela Srbija.\nKompanija MK Group je do sada uložila više od 300.000 evra kroz razne vidove pomoći, kao što su zimovanja na Kopaoniku, sportska oprema, edukativne radionice, IT oprema i mnoge druge. Do sada je u Zajednici mladih boravilo više od 60 devojčica i dečaka bez roditeljskog staranja, a trenutno u njoj boravi preko 20 srednjoškolaca i studenata.


U Ministarstvu pravde podsjećaju da je Nacrt zakona u Narodnoj skupštini Republike Srpske usvojen 9. februara i upućen u javnu raspravu od 60 dana.\nNavedenim zakonskim rješenjem, prvi put u Republici Srpskoj uređuje se zaštita lica koja prijavljuju korupciju, postupak prijave korupcije, te obaveze postupanja odgovornog lica i nadležnih organa u pogledu prijave i zaštite lica koja prijavljuju korupciju.\nZakonskim odredbama predviđeno je da će prijavilac korupcije biti zaštićen, neće imati štetne posljedice zbog prijave i moći će da izabere način na koji će izvršiti prijavu, a na osnovu toga i vid zaštite.\nPredviđen je sudski sistem zaštite lica koja trpe štetne posljedice u vezi sa prijavom korupcije i sistem interne zaštite od odgovornog lica koje rukovodi subjektom u čijoj djelatnosti je izvršena korupcija.\nZakonska zaštita lica koja prijavljuju nepravilnosti u radu i sumnju na korupciju u dobroj namjeri u javnom i privatnom sektoru, uz istovremeno propisivanje sankcija za neistinito i zlonamjerno prijavljivanje, propisano je kao zajednički strateški cilj u Strategiji borbe protiv korupcije za period 2013–2017. godina, koju je usvojila Narodna skupština Republike Srpske.\nJavne rasprve o Nacrtu zakona obavljene su u Banjaluci, Trebinju, Istočnom Sarajevu i Bijeljini.


Barak Obama rešio je da svoju poslednju evropsku turneju u svojstvu predsednika SAD završi posetom nemačkoj kancelarki Angeli Merkel. Tako je zaokružio svoj mandat i posete stranim kolegama, s obzirom da je Merkel bila jedna od prvih državnica s kojom se susreo na početku svog predsednikovanja.\nObama je štafetu predao Merkelovoj\nTada, 2009. godine, nemačka kancelarka održala je za nju neobično slobodan govor pred Američkim Kongresom.\n- Amerika je bila zemlja mojih snova. Maštala sam o odlasku tamo, a kada je Berlinski zid napokon pao, to se i obistinilo. Nikad neću zaboraviti momenat kada sam prvi put videla Pacifik. Očarao me je nepregledni američki pejzaž, koji je odisao slobodom i nezavisnošću - rekla je tada nemačka kancelarka, iskočivši iz svog uobičajenog okvira pragmatičnih političkih govora bez mnogo emocija.\nUloge su zamenjene\nSedam godina kasnije, Angela Merkel nalazi se u nezavidnoj poziciji, s obzirom da je sve očiglednije da je upravo ona postala branilac i propagator svih američkih vrednosti kojima se nekada divila.\nNakon pobee Donalda Trampa na izborima za predsednika SAD, odlazeća administacija uverena je da on neće nastaviti sa poštovanjem američkih vrednosti, te je Obamina poseta u evropskim i američkim medijima simbolično okarakterisana kao "predavanje štafete".\n"Novi lider slobodnog sveta": Angela Merkel\nOčekivanja od Merkelove nisu u potpunosti neutemeljene. Nakon Trampove pobede, Angela Merkel obratila se novoizabranom predsedniku SAD retorikom koju obično koristi kada se obraća Rusiji ili Kini. Trampu je ponudila saradnju koja se "bazira na vrednostima demokratije, slobode, međusobnog uvažavanja i poštovanja vladavine prava, kao i poštovanja čoveka bez obzira na njegovo poreklo, boju kože, religiju, pol, seksualnu orijentaciju ili političke stavove".\nOdmah nakon pobede Donalda Trampa britanski istoričar i oksfordski profesor Timoti Garton Eš izjavio je za tamošnje medije:\n- Moram reći da je Angela Merkel od sada i zvanično lider slobodnog sveta.\nTrampova pobeda izazvala je tektonske poremećaje u svetskoj politici\nTaj kolokvijalna titula "lidera slobodnog sveta", čiji koreni sežu još iz vremena Hladnog rata, kao po pravilu odnosila se na predsednika SAD. Nakon Trampove pobede, to bi moglo da se promeni, a sa Ešom se slaže i "Njujork tajms", koji je napisao da je "zahvaljujući Trampovoj pobedi, Angela Merkel postala poslednji branilac zapadnih humanističkih vrednosti".\nMada, sudeći po katastrofalnoj reputaciji Hilari Klinton, čini se da bi Merkelova to svakako postala i da je Tramp izgubio na izborima.\nU zajedničkom obraćanju u Virtšafvočeu, Obama i Merkel su jednoglasno poručili:\n- Nema povratka u svet pre globalizacije. Nemci i Amerikanci moraju da iskoriste priliku da oblikuju globalizaciju u skladu sa svojim vrednostima i idejama. Dugujemo to našim poslovima i našim građanima, dugujemo čitavoj globalnoj zajednici ne samo da to ispunimo, već i da proširimo i produbimo našu saradnju.\nAngela Merkel je tokom izbegličke krize čvrsto zauzela stav zbog kog je danas mnogi osuđuju, uključujući Trampa, koji je rekao da joj se divi, ali da je razočaran njenom politikom otvorenih vrata.\nUprkos tome, kancelarka Nemačke odbija da odstupi od svog stava, iako i mnogo ljudi u samoj Nemačkoj smatra da je stavila univerzalne vrednosti ispred nacionalnih interesa sopstvene zemlje, što može biti tačno. Ali uprkos kritikama, rastu desničarskog talasa, Nemačka je politički i dalje stabilnija od Francuske ili Velike Britanije, koja nije primila ni hiljaditi deo migranata koje je primila Nemačka.\nObama je uoči puta Angelu Merkel nazvao "verovatno najbliskijim međunarodnim partnerom u poslednjih osam godina", a činjenica da je odlučio da se od Evrope "oprosti" u Nemačkoj, a ne u zemlji najbližeg saveznika Velike Britanije daje dodatnu težinu njegovim rečima i poseti.\n"Kontrolisati Putina, Erdogana i Trampa"\nNemački dnevnik TAZ piše da su pred Merkelovom teški zadaci: "Mora da očuva jedinstvo EU, suprotstavi se Putinu i Erdoganu, i ujedno mora da iskontroliše Donalda Trampa, zbog čega važnost njene uloge raste."\nEvropa nema baš mnogo političara koji bi mogli da zamene Angelu Merkel: Velika Britanija će narednih godina biti zaokupljena Bregzitom, a i Tereza Mej nema kapacitet koji ima nemačka "Muti". Francuska i Italija grcaju u ekonomskim problemima, te zbog toga tvrdnja Norberta Retgena, predsednika Bundestagovog komiteta za spoljne poslove, da će se Angela Merkel kandidovati za četvrti mandat postaje sve realnija. S njim se slaže i Danijela Švarcer, direktorka Nemačkog instituta za međunarodna politička istraživanja.\nŽIVELA ANGELA Njujork tajms hvali nemačku kancelarku: Ona je poslednja na braniku SLOBODNOG ZAPADA\n- S obzirom na posledice Trampove izborne pobede u Evropi, Angela Merkel će po svemu sudeći oceniti da njen zadatak nije gotov, te da i dalje teba da predvodi Evropu - rekla je Švarcer.\nZbog želje Donalda Trampa da uspostavi mirnije veze s Vladimirom Putinom, "prozapadna politika Merkel prema Rusiji koja je zbog Ukrajine usmerena na sankcije, mogla bi da doživi slom", ocenio je nemački dnevnik Velt.\nPored toga, Trampovim dolaskom na čelo svetske supersile kritičari kancelarkine politike dobijaju na snazi i značaju, zbog čega će joj biti pakleno teško da uspešno nosi odgovornost koju joj je na pleća stavio Barak Obama.


Ulaganja: Prevareno nekoliko stotina građana BiH - Muški Portal\nMuški Portal » Vijesti » Ulaganja: Prevareno nekoliko stotina građana BiH\nUlaganja: Prevareno nekoliko stotina građana BiH\nPolicijski službenici Federalne uprave policije predali su šest osoba u nadležnost Kantonalnog tužilaštva u Sarajevu, nakon završenih aktivnosti započetih u utorak na širem području Federacije BiH.\nUtvrđeno je da su zbog pribavljanja imovinske koristi organizirali grupu ljudi radi činjenja krivičnih djela na teritoriji Bosne i Hercegovine od 2005. godine do danas. Uz prethodni dogovor s više identificiranih osoba u Republici Hrvatskoj, predstavljali su se kao zastupnici preduzeća ”Mat Investment Group CO” i ”Future Trend Invested Holding Limited” iz Hong Konga. Uvjeravajući građane da će ulaganjem novčanih sredstava na tržištima kapitala izvan BiH ostvariti višestruku dobit, izdavali su im lažne uplatnice ovjerene pečatom ”Mat Investment Group CO”, kao i certifikate s natpisom ”Future Trend Investment Holding Limited”.\nDovodeći u zabludu nekoliko stotina građana BiH, ostvarili su imovinsku korist od nekoliko stotina hiljada KM, jer je provjerama utvrđeno da nije riječ o stvarnim firmama već o tzv. ”Off Shore” kompanijama, odnosno računima kojima su raspolagali.\nBanja Luka: Oduzeto 80 kilograma marihuane i uhapšeno osam osoba


LG počinje prodaju savitljivih OLED televizora - oradio.rs\nLG počinje prodaju savitljivih OLED televizora\nNakon nekoliko godina testiranja i prikazivanja po sajmovima, LG je konačno zvanično počeo prodaju svojih "urolanih" OLED televizora. Za sada, RX Signature OLED R LG televizori mogu da se kupe samo u Južnoj Koreji. U pitanju je model od 65 inča sa 4K rezolucijom, koji može da se smota u aluminijumsku bazu, odakle se izvlači pritiskom tastera na daljinskom upravljaču.\nInteresantno je da TV ne mora u potpunosti da se izvuče iz postolja da bi radio. Može da se izvuče samo malo, kada služi kao (veoma skup) digitalni sat, kontroler za muziku i slične stvari. Ako se izvuče većim delom, može da obezbedi gledanje filmova bez crnih linija na vrhu i dnu…\nLG ovaj televizor reklamira kao uređaj koji obezbeđuje premium sliku bez zauzimanja prostora na zidu. Televizor je "spakovan" u aluminijumsko kućište, koje može da bude gravirano i personalizovano prema željama kupca, a za zvučnike je na raspolaganju četiri boje zaštitnih mrežica.\nSve to će morati da se papreno plati – čak 87.000 dolara. Za sada nema naznaka kada će početi prodaja ovog televizora izvan Južne Koreje, ali verujemo da će LG uskoro proširiti tržišta na kojima će biti dostupan.\nSamo u prvom trenutku osećaj je divan\nU vreme kada velikoj većini ljudi u našoj zemlji nije dozvoljeno kretanje van sopstvenih kuća i stanova, postoje ljudi koji…\nJugonostalgija kroz muziku i filmove\nVerovali ili ne, jugonostalgija danas postoji kod mladih koji su rođeni u vreme kad Jugoslavije više nije bilo.\nVažno je zaštititi najmlađe gejmere\nSrpska asocijacija industrije video igara (SGA) i UNICEF u Srbiji potpisali su sporazum o saradnji sa ciljem da se deca i mladi, koji koriste igre i…


Jeftini letovi iz Tuzle za Rusiju - Avionske karte Tuzla Rusija - eSky.ba\nLetovi iz Tuzle za Rusiju\nPretražite letove iz Tuzle za Rusiju\nProvjerite najbolje ponude letova iz Tuzle za Rusiju\n✔ Postoje li posebne ponude za letove iz Tuzle za Rusiju na eSky.ba?\n✔ Mogu li se pobrinuti za osiguranje prilikom rezervacije leta iz Tuzle za Rusiju?\n✔ Ako rezerviram let iz Tuzle za Rusiju, mogu li rezervirati ujedno i smještaj?\n✔ Koje avio-kompanije nude letove iz Tuzle za Rusiju?\nBudite sigurni, da na eSky.ba ponuda letova iz Tuzle za Rusiju uključuje ne samo niskotarifne avio-kompanije, već i one koje su specijalizirane za visoki standard.\nJeftini letovi za Bosnu i Hercegovinu Jeftini letovi iz Bosne i Hercegovine Jeftini letovi za Mostar Jeftini letovi iz Mostar Jeftini letovi za Vadum Jeftini letovi iz Vadum\nJeftini letovi za Južnu Koreju Jeftini letovi iz Južne Koreje Jeftini letovi do Valladolid Airport Jeftini letovi od Valladolid Airport


Čvrge prosule ‘Pivsku’ VIDEO • Poportal\n25/02/2020 25/02/2020 P.Radovanović0\nSpot za pesmu „Pivska“ najavljuje izlazak maxi-singla benda Čvrge, koji nosi naziv „Bazuka zvuka“.\nU toku su pregovori sa raznim izdavačima, ali bend svakako poziva male i nezavisne kuće da upute svoju ponudu.\nSpot je snimljen u prostorijama pivare „Dogma Brewery“ i predstavlja podršku zanatskom pivarstvu u Srbiji, ali i autorskim bendovima kojima je ona i više nego potrebna.\nČvrge će se potruditi da svuda koncertno ispromovišu novi materijal, te će sa bendom „Mamurlook“ 13.03.2020. godine nastupiti u novosadskom CK 13.\nBendu su pored pomenute pivare realizaciju spota pomogli prijatelji iz kragujevačkog „Studio Coolijana“ i video produkcije „New Resolution“, te se Čvrge pored njih zahvaljuju i statistima koji su nesebično pomogli da snimanje bude jedna luda avantura, kako kažu.\nBend najavljuje da će sve četiri pesme koje se nalaze na maxi-singlu „Bazuka zvuka“ predstaviti prigodnim spotom.\nFoto:Screenshot video Čvrge-Pivska\nDanas maksimalna temperatura do 9 stepeni\n„Ringelsan“ – Popis osnovnih sredstava fabrike zbog duga za plate\n11/09/2018 11/09/2018 P.Radovanović


Sindikalci sumnjaju da im vlast prisluškuje telefone\nAlmedin Šišić 05.10.2012 21:00\nSARAJEVO - Ako imaju bilo kakve sumnje, indicije ili dokaze da njihove telefone prisluškuju iz Saveza samostalnih sindikata (SSS) BiH treba da se obrate Zajedničkoj parlamentarnoj komisiji za nadzor nad radom obavještajne službe, koja će izvršiti kontrolu i istragu cijelog slučaja.\nOvo su u petak predsjedniku SSS BiH Ismetu Bajramoviću poručili članovi Parlamentarne komisije za nadzor nad radom OSA (Obavještajo-sigurnosne agencije BiH), ističući da ne mogu pokrenuti odgovarajuće procedure samo na osnovu spekulacija i medijskih informacija.\n"Nemam nikakva akta ni dokumenta i bez toga nije meritorno razgovarati o tome, posebno kad se radi o tako osjetljivoj temi. Zna se koji je put za pokretanje istrage, jer postoje legalni putevi za iznošenje sumnji", kaže Mirsad Đugum, predsjedavajući Parlamentarne komisije.\nSindikalni lider Ismet Bajramović uvjerava da vlasti unaprijed znaju svaki korak sindikalnih aktivista koji vrše pripreme za seriju štrajkova. Bajramović tvrdi da je prisluškivanje njihovih telefona faktički postalo svakodnevnica.\n"Te stvari postale su evidentne. Dešavalo se da nikom ništa ne kažemo o svojim namjerama, osim što ih dogovaramo telefonom, a onda vlast sve sazna. U telefonima čujemo šumove, pojačavanje, pa stišavanje tona. Također, sve više naših kolega se javlja s terena i kažu da im 'neko' čita poruke", ističe Bajramović.\nČlan Zajedničke parlamentarne komisije Slavko Jovičić Slavuj, koji je u ovoj komisiji punih šest godina, ističe da za sve to vrijeme, uprkos mnogim medijskim aferama, Komisija nije dobila još nijedan zvanični zahtjev da provjeri slične navode iznesene u javnost.\n"U BiH imamo dvije vrste prisluškivanja, legalno i nelegalno. Legalni način imaju OBA, SIPA i entitetski MUP-ovi, ali po nalogu nadležnih tužilaštava i sudova. Nelegalno prisluškuju paraobavještajne službe drugih država. Što se tiče konretnog slučaja, ako se sindikalisti obrate našoj komisiji, mi ćemo cijeli slučaj ispitati odgovorno i objektivno", ističe Jovičić. On ukazuje na to da je moderna tehnologija toliko napredovala da je danas uređaj za prisluškivanje moguće kupiti za oko 5.000 maraka.\nJuče smo pokušali stupiti u kontakt i sa predsjednikom Vlade FBiH Nerminom Nikšićem, ali on nije odgovarao na naše pozive.\nBORS o optužnici protiv pripadnika VRS: Smišljen udar na dostojanstvo srpskog borca\nDodik čestitao slavu policiji: MUP jedan od stubova opstanka Srpske\nKovačević: Dodik nije pristao na NATO


Katai: Nije bilo „lepo za oko”, ali zaslužena pobeda - SPORTSKI ŽURNAL\n– Vrlo bitna utakmica za nas i odličan rezultat. Ovo je tek početak takmičenja, ništa nije gotovo, ali ovaj pristup je jedini pravi i samo je potrebno ovako da nastavimo – rekao je Katai\n„Nije bilo možda „lepo za oko”, ali tri boda su najbitnija. Mislim da su navijač ponosni i zadovoljni ovom pobedom. Braga je izuzetno kvalitetna, ali tri boda zasluženo ostaju u Beogradu. Hvala svima što su nas bodrili tokom svih 90 minuta i uveren sam da smo se odužili na pravi način”, istakao je Katai, strelac pobedonosnog gola u 85. minutu iz penala.\nCuka · 17 septembar, 2021 01:22\nKako moze biti zasluzena kada ste bili dosta slabiji od njih i jednom sutnuli u okvir gola.\ndell · 17 septembar, 2021 10:37\nBravo batice, bravooo\nAcadelija · 17 septembar, 2021 20:39\nSviđa mi se što ekipa ima pobednički mentalitet i kad naiđe kriza u igri kao sinoć pred kraj prvog i na početku drugog poluvremena ekipa smogne snage i psihički je jaka da dobije meč, što nam je bio ogroman problem godinama unazad...bravo zvezdo


Kragujevac protiv Šapca za rukometni primat – Veliki Park\nKragujevac protiv Šapca za rukometni primat\nPoznata je činjenica da svako vreme nosi svoje heroje, pa tako je i u sportu. Decenijama unazad Šabac je prepoznatljiv kao grad rukometa, iznedrivši nekadašnjeg dvostrukog šampiona Evrope, ekipu Metaloplastike, kao i ekipu Medicinara koja predstavlja neizostavan faktor u ženskom rukometu.\nU poslednje vreme, naročito u prethodne dve sezone, grad Kragujevac i RK Radnički pretenduje da na domaćoj rukometnoj sceni preuzme primat sportskim rivalima iz grada na Savi, kako u organizacionom, tako i u rezultatskom smislu. Voljom žreba naredni vikend prvenstva Arkus lige će obeležiti svojevrstan duel ekipa iz pomenutih gradova na radost rukometnih sladokusaca, u kome će ekipe iz prestonice Šumadije pokušati da osvoje ceo plen\nPrvi od dva međusobna duela će biti odigran u subotu 26.marta u sali Gimnazije, gde će bivši dvostruki šampion Evrope ugostiti zahuktali Radnički :\nUtakmica u Šapcu dolazi nakon jednonedeljne EHF pauze i biće zanimljivo kako će obe ekipe ući u dalji tok takmičenja. Što se tiče naše ekipe, momci su trenirali i znamo šta nas čeka na jednom od najtežih gostovanja i nadam se da ćemo održati visok nivo kvaliteta i zadržati visoko mesto na tabeli koje smo mukotrpno stekli. Za mene kao rođenog Šapćanina je duel sa Metaloplastikom poseban motiv. U prethodnim, kao i u ovoj sezoni sam imao dosta uspeha u nadmetanjima sa njima, pa ne bih da kvarim taj niz. Ovaj susret bi mogao odlučiti konačan plasman i Radničkom doneti poziciju koju pred start prvenstva niko nije mogao da zamisli. Motiva ima napretek i uz dovoljno snage i znanja, nadam se novim bodovima, najavio je derbi kola u Šapcu šef stručnog štaba Đorđe Teodorović.\nSamo dan kasnije, na parket hale Zorka će istrčati rukometašice Radničkog koje će u direktnom duelu sa ekipom Medicinara pokušati da se trijumfom približe na korak do plej ofa :\nPrevashodni cilj sa starta prvenstva, da budemo stabilan superligaš smo već ostvarili, a ukazanu priliku da se po drugi put zaredom plasiramo u plej of ćemo probati da iskoristimo koliko već na gostovanju Šapčankama. Ekipa Medicinara predvođena sjajnom Anom Radović koja je alfa i omega nedeljnog rivala je znala da skine skalp mnogim favoritima, pogotovo na svom terenu. Naša ekipa je spremna, idemo da se nadigravamo i da eventualnim trijumfom povećamo šansu za plasman u doigravanje Arkus lige, kao i da uz dobar rezultat muške selekcije dignemo Kragujevački rukomet stepenicu više, jasan je šef struke Rodoljub Kurandić.\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 23 марта, 2022


Loše vesti za Partizan iz Kazahstana [VIDEO] - Sportska centrala\nLoše vesti za Partizan iz Kazahstana [VIDEO]\n7 nov 2019. 18:52\nAstana – AZ Alkmar 0:5 (0:1)\nBoadu 29′,77′, Midsjo 52′, Idrizi 57′, Hadžidijakos 76′\nNada da Astana može oduzeti neki bod AZ Alkmaru i tako posredno pomoći Partizanu u borbi sa Holanđanima oko plasmana u nokaut fazu Lige Evrope, ispostavila se kao uzaludna.\nHolanđani su protutnjali kroz Nursultan, pobedivši domaćina, koji je nedavno obezbedio šestu uzastopnu titulu u Kazahstanu, sa čak 5:0. Tek jedan gol manje primila je Asatana u odnosu na utakmicu u Hagu, odigranu pre 15 dana i ostala na začelju tabele L grupe, bez osvojenog boda.\nGosti su lako dolazili do prilika, ali i do pogodaka. Samo pola sata odolevala je odbrana Astane, u kojoj su bila i dvojica Srba, golman Nenad Erić i bek Antonio Rukavina, a tada je Boadu prvi put zatresao mrežu.\nPored dobre igre AZ-a, treba istaći i katastrofalnu partiju štopera domaćih Jevgenija Postnikova, direktnog krivca za dva gola gostiju, ali i za pregršt kolosalnih prilika. Najbolju je imao Boadu u sudijskoj nadoknadi, kada je sa tri metra prebacio prazan gol, bio je to jedan od najvećih promašaja u ovoj fudbalskoj sezoni.\nPre okršaja u Mančesteru na tabeli L grupe vodi AZ sa 8 bodova, Junajted ima 7, Partizan 4, a Astana je bez bodova.


Novo radno vreme prodavnica i pijaca - 21.04.2020, Sputnik Srbija\nProdavnice u Beogradu će moći da organizuju svoj rad tako da budu otvorene maksimalno do 18 časova, dok će pijace na otvorenom moći da rade od 7 do 15 časova. 21.04.2020, Sputnik Srbija\n11:45 21.04.2020 (Osveženo: 12:00 21.04.2020)\n© Sputnik / Dejan SimićRedovi ispred Metroa na Vidikovcu\nProdavnice u Beogradu će moći da organizuju svoj rad tako da budu otvorene maksimalno do 18 časova, dok će pijace na otvorenom moći da rade od 7 do 15 časova.\nTo je saopštio predsednik Skupštine Beograda Nikola Nikodijević posle sednice Gradskog štaba za vanredne situacije na kojoj je usvojena odluka.\n„U svim prodajnim objektima i pijacama na otvorenom obavezno je korišćenje zaštitne opreme i držanje socijalne distance između kupaca i prodavaca, kao i preduzimanje mera svakodnevne dezinfekcije objekata i radnih površina“, rekao je Nikodijević, prenose „Novosti“.\nPKS Vladi Srbije uputila preporuku o radnom vremenu prodavnica\nIz Privredne komore Srbije (PKS) ranije danas je saopšteno da će dati preporuku Ministarstvu državne uprave i lokalne samouprave i Vladi Srbije da se radno vreme prodavnica produži već od danas.\nSekretar Udruženja za trgovinu PKS Žarko Malinović rekao je za TV „Prva“ da je cilj produženja radnog vremena maloprodajnih objekata smanjene gužvi ispred radnji, ali i redukovanje pritiska na trgovce.\nOn je naveo i da lanac snabdevanja funkcioniše dobro i da namirnica ima u dovoljnoj količini, kao i da se brzo dopune kada nestanu sa polica.\nMalinović je kazao i da će ponovno otvaranje zelenih pijaca smanjiti gužve na kategorijama svežeg voća i povrća i olakšaće umnogome rad određenom broju proizvođača koji nisu mogli da se prilagode meri e-pijace.